தமிழுக்குத் தொண்டாற்றும் ஜோதி சுப்பிரமணியத்தை வாழ்த்துவோம்.

செபராங் பிறை,

பெண் வர்க்கம் அடுப்படியிலேயே அடிமையாகி, அவர்களின் வாழ்க்கை முடிந்து போகும் காலம் மலையேறி விட்டது. இப்போது சமைக்கின்ற  கரங்களும் சரித்திரம் படைக்க முடியும் என்ற நிலையில் காலம் கனிந்து விட்டது.

அம்மாதிரியான சிறந்த எடுத்துக்காட்டுதான் தன் இல்லறத்தை நல்லறமாக நடத்தி வரும் ஜோதி சுப்பிரமணியம் (56).இல்லத்தரசியாக இருந்து இலக்கிய பாதையை தன் வசமாக்கி, சுவாரஸ்யமான வாழ்க்கையில் பயணித்துக் கொண்டிருக்கும் இவரின் சாதனைகள் ஒட்டுமொத்த பெண் இனத்திற்கே மகுடம் சூட்டியதற்கு சமம்.

தற்போது இவர் குடியிருப்பது பினாங்கு, நிபோங் திபாலில் உள்ள  தாமான் கோவீன் என்றாலும், இவர் பிறந்து வளர்ந்தது  பேரா,  துரோலாக் எனுமிடத்தில். சுப்பிரமணியம்-அஞ்சலை தம்பதியரின்  ஒன்பது பேர் கொண்ட பெரிய குடும்பத்தில்  மூத்த பெண் பிள்ளையாய் பிறந்தவர்.

துரோலாக் தோட்டத்து மண்ணின் மடியில் தவழ்ந்த இவர், தமது தொடக்க கல்வியை துரோலாக் தமிழ்ப்பள்ளி யில் தொடங்கினார். ஆறாண்டுகள் தமிழ் அன்னையை நேசித்த ஜோதிக்கு அப்போதுதான்  பாலுக்குள் மறைந்தி ருக்கும் நெய்யைப் போல தமக்குள் மறைந்திருக்கும் பேச்சாற்றலை அறிந்ததாக மலேசிய நண்பனுடனான நேர்காணலில் கூறினார்.

ஜோதி சுப்பிரமணியம் தமது நேர் காணலில் மேலும் கூறியது:

்தமிழ் மணம் எனக்குள் முற்றாக பரவிக்கிடந்தது. பள்ளியில் நடைபெறும் புதிர் போட்டி, நாடகம், பேச்சுப் போட்டி போன்றவற்றில் மிகவும் உற்சாகமாக பங்கெடுத்து பரிசுகளைக் குவித்தேன்.

ஒன்பது வயதிலேயே வாசிக்கும் பழக்கம் என்னுள் வேரூன்றி இருந்தது. வார, மாத இதழ்கள், நாளிதழ்கள், கதை நூல்கள், நாவல்கள் என நிறைய வாசிப்பேன். அது எனக்குள் ஒரு வேட்கையாக மாறிவிட்டிருந்தது. அந்த சமயத்தில் புத்தகங்கள்தான் எனக்கு உற்ற தோழியாக விளங்கின.

தோட்டத்தில் கிடைக்கும் சொற்ப வருமானத்தைக் கொண்டு ஒரு தந்தையால் எத்தனை குழந்தைகளை படிக்க வைக்க முடியும்?

ஆனாலும், என் பெற்றோர் ஒன்பது பிள்ளைகளையும் தமிழ்ப்பள்ளிக்கு அனுப்பி படிக்க வைத்தார்கள். ஏழ்மை யிலும் பிள்ளைகளின் அறிவுக் கண்களை திறந்து வைத்த பெற்றோரை இவ்வேளையில் என்னிரு கரம் கூப்பி நன்றி தெரிவித்துக் கொள்கிறேன்.

இடைநிலைப்பள்ளியில் படிவம் நான்கோடு கல்விக்கு முற்று புள்ளி வைக்கும் நிலைக்கு தள்ளப்பட்டேன். மூத்த பிள்ளை என்பதால் குடும்பச் சுமைகளை தோளில் சுமக்க வேண்டிய கட்டாயம்.  அந்த குடும்பச் சூழ்நிலையை மனதில் சுமந்து, அதிகாலையிலேயே தோட்டத்தில் பால் மரம் சீவும் வேலைக்கு சேர்ந்தேன்.

பால் மரம் சீவும் களைப்பு ஒரு புறம் இருந்தாலும், தமிழின் பால் கொண்ட காதல் காரணமாக வாசிக்கும் பழக்கத்தை கைவிடவில்லை. நாளிதழ்களுக்கு எழுதினேன். வாசகர் கேள்வி-பதில், சொந்த கருத்து, கவிதை, கட்டுரை, கதை என என் இலக்கிய பாதையில் பயணம் தொடர்ந்தது.

பிறகு திருமணம் என்று வந்ததும், மற்ற பெண்களைப் போலவே எழுத்துலகைப் பற்றி சிறிது காலம் மறந்து போனேன். கணவர், குடும்பம், பிள்ளைகள் என என் வாழ்க்கையின் வட்டம் பெரிதானது. இப்படியாக 25 வருடங்கள் ஓடி மறந்தன. நான்கு ஆண் மக்களைப் பெற்றெடுத்து அவர்களுக்கு தமிழரசன், தேனமுதன், கவிபிரியன், செல்லபிரியன் என அழகாய் தமிழில் பெயர் சூட்டினேன்.  அப்போதுதான் என் வாழ்வில் ஒரு திருப்புமுனை ஏற்பட்டது.  மலேசிய தமிழ் இலக்கிய கழகம் நடத்தி வந்த தமிழ் இலக்கிய பட்டையக் கல்வியில் சேர்ந்து பயிலும் வாய்ப்பு கிடைத்தது.

அழைப்பை விடுத்தவர் நிபோங் திபால் தமிழ்ப்பள்ளியின் முன்னாள் தலைமை ஆசிரியர் ஐயா பொ.தண்ணீர்மலை. நிபோங் திபால் நகரிலே இலக்கிய கல்வியை போதிக்கலாம் என அவர் முடிவு செய்த போது முதலில் அவருக்கு நான்தான் நினைவுக்கு வந்தேன்.

இதை அவரே என்னிடம் கூறினார்.  என் கணவர் எனக்கு உறுதுணையாக இருந்தார்.

அவர் கொடுத்த உற்சாகத்தில் வகுப்பில் கலந்து கொண்டு முதல் வாரத்திலேயே பயம் தெளிந்தது. மூன்றா ண்டுகள் பட்டயக் கல்வியை முடித்துவிட்டு தமிழ் இலக்கியத் துறையில் டிப்ளோமா பட்டம் பெற்றேன். அதன் பிறகு, கழகத்தின் தலைவர் தமிழ்ப்புனல் மணி வெள்ளையனின்  வேண்டுகோளுக்கு இணங்க இளங்கலை பட்டமும் பெற்றேன்.

என் தமிழ் ஆர்வத்தை  உணர்ந்த ஆசிரியர், என் அன்புக் கணவர் இருவரும் அளித்த உற்சாகத்தில் தமிழில் முதுகலை பட்டமும் பெற்றேன் என்று ஜோதி தமது அனுபவங்களைப் பகிர்ந்து கொண்டார்.

தமிழ்க்கல்வியில் இவரின் சாதனைகள்:-

* 2009-இல் மலேசிய பல்கலைக்கழகத்தின் இந்திய ஆய்வியல் துறையின் தலைவர் குமரனின்  திருகரங்களால் டிப்ளோமா பட்டம் பெற்றார்.

* 2011-இல் இளங்கலை பட்டம்.

* 2015-இல்  முதுகலை பட்டம் பெற்றார்.

தொடர்ந்து 2016 -இல் தமிழ் வாழ்வியல் இயக்கத்தின் வாயிலாக திருக்குறள் கற்றுக்கொடுக்கும் அரிய வாய்ப்பு தேடி வந்ததாக ஜோதி கூறினார்.

2006 ஆம் ஆண்டில் மலேசிய தமிழ் வானொலி மின்னல் பன்பலை நடத்திய பொங்கல் பேச்சுப் போட்டியில் மாநில அளவில் முதல் பரிசை தட்டிச் சென்றார் ஜோதி சுப்பிரமணியம்.

வணக்கம் மலேசிய நிறுவனம் நடத்திய கருத்து விவாத நிகழ்ச்சியில் ஐந்து பருவங்களிலும் கலந்து கொண்டுள்ளார். வணக்கம் மலேசிய நிறுவனத்தால் ஆஸ்தான பேச்சாளர் என்று அன்பாகவும் அழைக்கப்ப டுகிறார். அது மட்டுமா,  2010 தொடங்கி 2013 வரை திண்டுக்கல் ஐ லியோனி, கு.ஞானசம்பந்தன் போன்ற தமிழ்ப்பேச்சாளர்கள் கலந்து கொண்ட நிகழ்வுகளிலும் இவர் கலந்து கொண்டு பேசியிருக்கிறார்.

தமது சாதனைகளை அடுக்கிக் கொண்டே போன  இல்லத்தரசி ஜோதி சுப்பிரமணியம் தற்போது வீட்டில் தமிழ் வகுப்பு, இலக்கிய வகுப்பு, திருக்குறள் வகுப்புகளை நடத்தி வருகிறார்.  தமது பேச்சாற்றலையும் படைப்பாற்ற லையும் அவ்வப்போது வெளி கொணர்ந்து வரும் இவர், இல்லத்தரசியாக இருந்தாலும் சாதிக்க முடியும் என்பதை நிரூபித்துள்ளார். சமைக்கின்ற கரங்களும் சரித்திரம் படைக்க முடியும்!


பாஜகவை தோற்கடிக்கும் அதிமுக... உற்சாகத்தில் கனிமொழி...!

தூத்துக்குடி பாராளுமன்ற  தொகுதி எப்போதும் இல்லாத அளவிற்கு தேர்தல் பரபரப்புடன் இயங்க தொடங்கியுள்ளது. கடந்த மே 22-ம் தேதி துப்பாக்கி சூடு சம்பவத்திற்கு பிறகு மயான அமைதி கொண்டிருந்த தூத்துக்குடி தற்போது இரண்டு தனிப்பெரும் அடையாளமிக்க வேட்பாளர்கள் கனிமொழி, தமிழிசை களம் இறக்கப்பட்டதின் மூலம் விஐபி தொகுதியுடன் விறுவிறுப்பும் தொற்றிக்கொண்டுள்ளது. அதிமுக, பாமக, தேமுதிக, புதிய தமிழகம், சமத்துவ மக்கள் கட்சி, தமாக என ஒரு பட்டாளம் பாஜகவிற்கும், காங்கிரஸ், மதிமுக, கம்யூனிஸ்ட், முஸ்லிம் லீக், தமிழக வாழ்வுரிமை கட்சி, ஆதித்தமிழர் கட்சி, என மற்றொரு பக்கம் திமுக அணி திரட்ட, மக்கள் நீதி மய்யம், நாம் தமிழர் கட்சி போன்ற கட்சிகள் தனிப்பாதையுடன் தேர்தல் சூட்டை கிளப்ப தொடங்கி விட்டனர்.

தூத்துக்குடி தொகுதி வேட்பாளர்கள் எதனை நோக்கி வாக்குகளை சேகரிக்கிறார் என்கிற கேள்வியும், எதன் அடிப்படையில் கனிமொழி, தமிழிசை போன்றோர் களமிறக்கப்பட்டுள்ளனர் என்கிற புதிரான கேள்வியும் எல்லோர் மனதிலும் ஆழமாக எழுகிறது.

தூத்துக்குடி மாவட்டத்தின் ஒவ்வொரு தாலுகா வாரியும் ஒவ்வொரு பிரச்சினைகள் உள்ளது. அதுமட்டுமின்றி பொது பிரச்சனைகளான குடிநீர் பிரச்சனை, விவசாய பிரச்சனை, சுகாதார சீர்கேடுகள், கிராமப்புற அடிப்படை மேம்பாடு சீரமைப்பின்மை, தொழில் வருவாய் இழப்பு குறைபாடுகள், உப்பு உற்பத்திக்கு கூடுதல் விலை, மீனவ வாழ்வாதார பாதிப்புகள், பயிர் காப்பீடு நிலுவை,  என பல நூறு பிரச்சனைகள் உள்ள நிலையில் இவற்றையெல்லாம் சரி செய்வோம் என்கிற எண்ணத்திலா அல்லது சரி செய்யப்பட்டு விட்டது என்கிற எண்ணத்தில் ஆளும்கட்சி கூட்டணி பிஜேபியும், எதிர்கட்சி கூட்டணி திமுகவும் தேர்தல் களத்தில் வாக்குகளை பெற வந்துள்ளனர் என்ற ஒற்றை கேள்வி எல்லா தூத்துக்குடி மாவட்ட  மக்களிடத்திலும் தோன்றுகிறது.

சில வருடங்களுக்கு முன்பே ஒவ்வொரு தொகுதி வாரியாக கள ஆய்வுகளை கணக்கிட்டு வந்த  திமுக, வரும் பாராளுமன்ற தேர்தலில் தூத்துக்குடி தொகுதியில்  போட்டியிட்டால் நூறு சதவீதம் ஜெயித்து விடலாம் என்கிற உளவுத்துறை அறிக்கையின் அடிப்படையில் தான் கனிமொழியை அங்கே நிறுத்த திமுக தலைமை திட்டமிட்டுள்ளது. அதிமுக செல்வாக்கு அனைத்தும் ஜெயலலிதா இறப்பிற்கு பின்பு இல்லாமல் போய்விட்டது. அதற்கு அதிமுக கோஷ்டி சண்டையும், அதன் விளைவாக பல ஆண்டுகளாக அதிமுக தொண்டர்கள் கண்டுகொள்ளப்படாமல் விட்டதே காரணம், அவ்வாறான சந்தர்ப்ப சூழலை தனக்கு சாதகமாக்கி தற்போதைய முதல்நிலை கருத்து கணிப்பில் கனிமொழியின் வெற்றி வாய்ப்பு கனிய தொடங்கி உள்ளது என்றே கூறலாம்.

அதிமுகவின் இரும்பு கோட்டையான தூத்துக்குடியை பாஜகவின் வாக்கு வங்கிக்காக துரும்பாக்கி விட்டனர் இந்த எடப்பாடி பழனிசாமியும், பன்னீர்செ ல்வமும் புலம்புகின்றனர் என அதிமுக தொண்டர்கள். தற்போது பாஜகவிற்கு  தூத்துக்குடி தொகுதி வழங்கப்பட்டுள்ளதால் இனி வரும் ஒவ்வொரு தேர்தலிலும் பாஜகவின் ஆதிக்கமாகிவிடும் இதன் மூலம் இனி ஒவ்வொரு வார்டு தேர்தலிலும் கூட நமக்கு வாய்ப்பிருக்காது என்கிற புகைச்சலுடன் பாஜகவை தோற்கடிக்க வேண்டும் என்பதோடு  தினகரன் அணி வேட்பாளரை ஆதரித்து விட வேண்டும் என்ற சிந்தனையுடன் உள்ளனர் அதிமுக விசுவாசிகள்.

என்னதான் மதரீதியாக, ஜாதி ரீதியாக வாக்குகளை பெற பாஜக திட்டமிட்டாலும் அதனை நடைமுறைப்படுத்த அதிமுக தொண்டர்கள் தான் அவசியமாக செயல்பட்டாக வேண்டிய நிர்பந்தத்தில் உள்ளனர். பாஜக பழம் பறிக்க நாம் ஏன் ஏணியாக நிற்க வேண்டும் பறித்த பின் நம்மை வீசி எறியமாட்டார்கள் என்பதற்கு என்ன உத்தரவாதம் என ஒவ்வொரு கிராமப்புற அதிமுக தொண்டர்கள் மத்தியிலும் சந்தேக கண்ணோட்டம் எழ தொடங்கியுள்ளது. கட்சியை அடகு வைத்து ஆட்சியை நடத்தும் அளவிற்கு அதிமுகவை கொண்டு சென்ற பன்னீர்செலவம், எடப்பாடி பழனிசாமியைவிட தன்மானத்தோடு மிக பெரிய ஆளும் தேசிய கட்சியை எதிர்க்கும் தினகரனை நம்பி தேர்தலை சந்தித்து விடலாம் என்கிற விரக்தியின் உச்சத்தில் உள்ளனர் தூத்துக்குடி அதிமுக தொண்டர்கள்.

எப்படியாவது எம்பி சீட்டை பெற்றுவிட வேண்டும் என்ற எண்ணத்தில் இருந்த சித செல்லப்பாண்டியன், சீட் கிடைக்காமல் போனது மட்டுமின்றி மாவட்ட செயலாளர் பதவியும் பறி போனதின் துக்கம் தாளாமல் இலங்கை தீவு ஓய்விற்கே சென்று விட்டார். விளாத்திகுளம் மார்க்கண்டேயனின் அமைச்சர் கடம்பூர் ராஜூ மீதான வெறுப்புணர்வு, தேர்தல் அறிவிப்பிற்கு முன்பு வரை எடப்பாடி பழனிசாமி கோஷ்டி வசமிருந்த தூத்துக்குடி, தேர்தல் தேதி அறிவிப்பிற்கு பின் பன்னீர்செல்வம் கோஷ்டி வசமாகி உள்ளது  என பல வழிகளில் அதிமுக ரணகோலபட்டுள்ளது. இந்த தேர்தலில் பாஜக தோற்கடிக்க ப்பட்டால் மட்டுமே மீண்டும் தூத்துக்குடி தொகுதி அதிமுக வசம் வரும் இல்லையென்றால்  கூட்டணி வசம் ஒப்படைக்கப்பட்டு நமக்கான பதவியை இனி வருங்காலங்களில் தக்க வைக்க முடியாது என்பதால் தேர்தல் களப்பணியாற்றினாலும் வாக்களிப்பது மட்டும் பாஜகவிற்கு எதிராக இருக்க வேண்டும் என்கிறது ரகசிய திட்டங்களுடன் அதிமுக வட்டாரங்கள்.


தீவிரவாதிகளுக்கு ஆதரவளிக்கவில்லை என கத்தார் மறுப்பு

தோஹா: தீவிரவாதிகளுக்கு ஆதரவளிப்பதாக கூறும் குற்றச்சாட்டுக்களை மறுத்துள்ள கத்தார் வெளிப்படையான, நேர்மையான பேச்சுவார்த்தைக்கு தயாராக இருப்பதாக அறிவித்துள்ளது. பயங்கரவாதத்திற்கு ஆதரவளிப்பதாக குற்றம்சாட்டி கத்தார் நாட்டுடனான உறவுகளை பஹ்ரைன், சவுதி அரே பியா, எகிப்து, ஐக்கிய அரபு எமிரேட்ஸ் ஆகிய நாடுகள் கடந்த இரண்டு நாட்களுக்கு முன் துண்டித்துக் கொள்வதாக அறிவித்தன. மேலும் ராஜாங்க ரீதி யிலான உறவையும் துண்டித்துக் கொள்வதோடு, கடல், வான் மற்றும் தரை வழிப் போக்குவரத்துக்கும் மேற்கண்ட நாடுகள் தடை விதித்தன. இதனால் கத்தார் நாட்டிற்கு செல்ல வேண்டிய விமானப் பணிகள் அவதிக்குள்ளாகியுள்ளனர். மேலும் கத்தார் நாட்டை இணைக்கும் சால்வா என்னும் நெடுஞ்சாலையை சவுதி அரசு மூடிவிட்டது. இதனால் இருநாடுகளுக்கும் இடையேயான சாலைப் போக்குவரத்தும் முடங்கியுள்ளது. பொருட்களை கொண்டு செல்லும் கண்டெய்னர் லாரிகள் நீண்ட வரிசையில் காத்திருக்கின்றன. இதனிடையே பஹ் ரைன், சவுதி அரேபியா, எகிப்து, ஐக்கிய அரபு எமிரேட்ஸ் நாடுகளில் உள்ள கத்தார் நாட்டின் குடிமக்கள் 2 வாரங்களில் அந்நாடுகளில் இருந்து வெளியேற வேண்டும் என உத்தரவிடப்பட்டுள்ளது. இந்நிலையில் தீவிரவாதிகளுக்கு ஆதரவளிப்பதாக கூறப்படும் குற்றச்சாட்டை கத்தார் மறுத்துள்ளது. வெளிப்படை தன்மையுடன் நேர்மையான பேச்சு வார்த்தைக்கு தயாராக உள்ளதாக அந்நாடு கூறியுள்ளது. மேலும் அண்டை நாடுகளுடனான உறவு துண்டிக்கப்பட்டுள்ளதையடுத்து, கத்தாரில் அத்தியாவ சிய பொருட்களுக்கு தட்டுப்பாடு ஏற்படும் சூழல் உருவாகியுள்ளது.


படிப்பாளி நடிகைகள்

என்னதான் சினிமாவில் நடித்து லட்ச லட்சமாக சம்பாதித்தாலும், படிப்பு விஷயத்தில் கேரள நடிகைகளை அடித்துக்கொள்ள ஆளில்லை. லட்சுமி மேனன் பிளஸ் 2 தேர்வு எழுதியுள்ளார். அடுத்து ஃபேஷன் டிசைனிங் படிக்கப் போகிறார். மலையாளம், கன்னடம், தெலுங்கு மற்றும் தமிழ்ப்படங்களில்  பிசியாக இருக்கும் பாவனா, வெளிநாடு சென்று காஸ்மெட்டாலஜி படிக்க விரும்புகிறார்.


மகாதீரிடம் பேசுவதா? நஜீப் அமைதி.  தேர்தல் அன்று நடந்தது என்ன?

பெட்டாலிங் ஜெயா, செப். 7-

மே 9ஆம் தேதி பொதுத் தேர்தல் அன்று தங்களிடையே நடைபெற்ற உரையாட லின்போது, துன் டாக்டர் மகாதீர் முகமட்டின் பெயர் உச்சரிக்கப்பட்ட அடுத்த கணமே டத்தோஸ்ரீ நஜீப்  துன் ரசாக் அமைதியாகிவிட்டார் என்று டத்தோஸ்ரீ அன்வார் இப்ராஹிம் திடுக்கிடும் தகவலை வெளியிட்டார். அன்றைய தினம் இரவு தமக்கும் முன்னாள் பிரதமர் நஜீப்பிற்கும் இடையே நடைபெற்ற தொலை பேசி உரையாடல் குறித்து பிகேஆர் தலைவராகத் தேர்வு செய்ய ப்பட்டிருக்கும் அன்வார் தாய் பிபிஎஸ் உடனான ஒரு நேர்காணலின்போது  விவரித்தார்.

Read More: Malasyia Nanban Tamil Daily on 7.9.2018


பிரசவம் முதல் அறுவை சிகிச்சை வரை  வலியே உணராத அதிசய பெண்

நியூயார்க்,

தன் தோல் பற்றி எரியும்போதுகூட வலியை உணராத ஜோ கேமரூன், அதிலிருந்து கிளம்பும் புகை வாசத்தின் மூலமே ஒவ்வொரு முறையும் அதை உணருகிறார். ஜோ உள்பட உலகில் இருவருக்கு ஏற்பட்டுள்ள இந்த வினோதமான பிரச்சினைக்கு மிகவும் அரிதான மரபணு பிறழ்வே காரணமாகும் என கண்டறியப்பட்டுள்ளது.

அதாவது, ஜோ தனது தோல் பற்றி எரிவதால் வலியை உணரவில்லை, பயப்படவில்லை, எதிர்மறையான எண்ணத்தை கொண்டிருக்கவில்லை. ஜோவிற்கு 65 வயதிருக்கும்போது ஒரு அறுவை சிகிச்சை நடந்தது. அந்த சமயத்தில் அவருக்கு வலி நிவாரணியே தேவைப்படவில்லை என்பதை கண்ட றிந்த மருத்துவர்கள் அதிர்ச்சியடைந்தனர். தனக்கு இதுபோன்ற வித்தியாசமான மரபணு அமைப்பு உள்ளது என்பதே ஜோவிற்கு அதுவரை தெரியாது.

ஜோவின் கையில் செய்யப்பட்ட அறுவை சிகிச்சைக்கு பிறகு, அவருக்கு அந்த பகுதியில் தொடர் வலி இருக்குமென்று மருத்துவர்கள் எச்சரித்தனர். ஆனால், வலியை சிறிதும் உணராத ஜோ, தனக்கு அறுவை சிகிச்சையின் போது மயக்க மருந்து அளித்த மருத்துவர் தேவ்ஜித் ஸ்ரீவஸ்தவாவை தொடர்பு கொள்ள, அவர் லண்டன் மற்றும் ஆக்ஸ்போர்டு பல்கலைக்கழகங்களிலுள்ள மரபியல் ஆராய்ச்சியாளர்களை சந்திக்குமாறு அனுப்பி வைத்தார்.

பல கட்ட ஆய்வுகளுக்கு பின்னர், ஜோவின் அசாதாரணமான உடல்நிலைக்கு அவரது மரபணுவில் ஏற்பட்டுள்ள பிறழ்வே காரணமென்பது கண்டறி யப்பட்டது. ஸ்காட்லாந்திலுள்ள இன்வெர்ன்ஸ் நகரத்தை சேர்ந்த ஜோ, தனக்கு அறுவை சிகிச்சை நடந்த பிறகு அதற்குரிய வலி நிவாரணி மாத்தி ரைகளே தேவைப்படவில்லை என்று தான் மருத்துவர்களிடம் கூறியபோது அவர்கள் நம்பவே இல்லை எனக் கூறுகிறார்.

இதன் பிறகே, ஜோவை பிரிட்டனிலுள்ள சிறப்பு மருத்துவர்களை சென்று சந்திக்குமாறு அந்த மருத்துவர் கூறினார்."என்னுடைய சென்ற கால நினை வுகளை மீட்டெடுக்கும்போது, நான் வலி நிவாரணிகளை பயன்படுத்தவே இல்லை என்பது தெரியவந்தது. நம்மை பற்றிய வித்தியாசமான ஒன்றை யாரா வது ஒருவர் சுட்டிக்காட்டும்வரை அதுகுறித்து நமக்கு தெரிவதில்லை."

"நான் சற்று வித்தியாசமாக உணர்ந்தேன், அவ்வளவுதான். அதை தவிர்த்து நான் வலியை உணரவில்லை. உண்மையை சொல்ல வேண்டுமென்றால், நான் அந்த தருணத்தில் உற்சாகமாக இருந்தேன்" என்று தனது பிரசவ வலி குறித்து கூறுகிறார் ஜோ.


இலங்கை விமான நிலையத்தை நிர்வகிக்கும் இந்தியா

கொழும்பு,

மாத்தளையில் உள்ள ராஜபக்சே சர்வதேச விமான நிலையத்தின் 70 சதவீத பங்குகளை இந்தியாவுக்கு அளிக்க இலங்கை அரசு முடிவு செய்துள்ளது. இலங்கையில் உள்ள ஹம்பன்தோட்டா துறைமுகத்தை சீனாவிடம் இலங்கை ஒப்படைத்துள்ளது. தற்போது இந்தியாவை சரிக்கட்டும் வகையில் மாத்த ளையில் உள்ள ராஜபக்சே சர்வதேச விமான நிலையத்தின் 70 சதவீத பங்குகளை இந்தியாவுக்கு அளிக்க இலங்கை அரசு முடிவு செய்துள்ளது. மீதி 30 சதவீத பங்குகளே இலங்கை அரசிடம் இருக்கும்.

இந்த விமான நிலையம் நஷ்டத்தில் இயங்கி வருகிறது. அதை இந்தியா புனரமைக்கும் என்று இலங்கை விமான போக்குவரத்து உயர் அதிகாரி ஒருவர் தெரிவித்தார். விமான நிலையத்தை 40 ஆண்டுகள் இந்தியா நிர்வகிக்கும். இதுதொடர்பான ஒப்பந்தம் இரு நாடுகளின் விமான நிலைய ஆணையங்க ளிடையே கையெழுத்தாகும் என்று தெரிகிறது.


அனைத்துலக மாணவர் முழக்கப் போட்டி

(எம்.கே.வள்ளுவன்) ஜொகூர் பாரு,

இந்தியாவின்  புதுச்சேரியில்  நடைபெற்ற  அனைத்துலக மாணவர் முழக்கப் போட்டியில்  ஜொகூரின் இரு தமிழ்ப்பள்ளி  மாண்வர்கள் வாகை சூடியிரு ப்பது கண்டு மிகவும் பெருமைக் கொள்வதாக  ஜொகூர் மாநிலத் தமிழ்ப்பள்ளிகளின் கண்காணிப்பாளர் சி.பாண்டுரெங்கன் ஓர் அறிக்கையில் குறிப்பிட்டுள்ளார்.

தற்போது  தமிழ் நாட்டில் இருக்கும் சி.பாண்டு ரெங்கன்  புலனம் வழி வழங்கிய வாழ்த்துச் செய்தியில் இவர்களின் வெற்றி ஜொகூர் தமிழ்ப்பள்ளிகளுக்கு மட்டுமின்றி  மலேசியத் தமிழ்ப்பள்ளிகளுக்கும் கிடைத்த மிகப் பெரிய  வெற்றியும் அங்கீகாரமுமாகும் என குறிப்பிட்டார்.

கடந்த 2 ஆம் தேதி  நடைபெற்ற  அனைத்துலக  மாணவர் முழக்கப் போட்டியில் முறையே  யூபிஎஸ்ஆர்  தேர்வில்  7 ஏ பெற்ற கங்கார் பூலாய் தமிழ்ப்பள்ளி மாணவர்  ஏ.ரவின் நாய்க்கர்  அசோக்குமார் முதல் நிலையிலும் மாசாய்  தமிழ்ப்பள்ளி மாணவர்  சஸ்வின்ராஜ்  செல்வமணி மூன்றாவது நிலையிலும், வந்து வாகை சூடியிருப்பது மலேசியத் தமிழர்களும் பெருமைப்பட வேண்டிய  விஷயமாகும்.

Read More: Malaysia nanban News paper on 6.12.2017


போகிற சமயத்தில் பொல்லாங்கு செய்கிறது பாஜக மோடி அரசு! வேல்முருகன்

இட்டுக்கட்டிய கட்டுக்கதைப் புராணங்களே வரலாறு என்போர், உண்மை வரலாறு சுடுவதால், அதற்கு அஞ்சி நடுங்குகிறார்கள்!

அந்த அச்சத்தால், வரலாற்றையே காலிசெய்ய முற்படும் அற்பத்தனத்தைக் கண்டிப்பதுடன், இந்த வக்கிர எண்ணத்தை விட்டுவிட வலியுறுத்துகிறது தமிழக வாழ்வுரிமைக் கட்சி என்று கூறியுள்ளார் அக்கட்சியின் தலைவர் வேல்முருகன்.

இதுதொடர்பாக அவர் வெளியிட்டுள்ள அறிக்கையில்,

பல்வேறு தேசிய இனங்களையும் ஒன்றுசேர்த்து இந்தியாவை உருவாக்கித் தந்த பிரிட்டானியர், அதனைப் பாதுகாக்க ஜனநாயக வழிமுறைகளையும் சட்ட நடைமுறைகளையும் வழங்கிவிட்டுத்தான் நாட்டைக் காலி செய்தனர். தேசம் என்பது எல்லைக்கோட்டிற்குள் அடங்கிய மண்ணை மட்டுமே குறிப்ப தல்ல; முதன்மையாக அது மக்களைத்தான் குறிக்கும் என்பதை உணர்ந்ததோடல்லாமல் நமக்கும் உணர்த்தியவர்கள் பிரிட்டானியர்.

அதனால்தான் வாழையடி வாழையாய் இம்மண்ணில் மக்கள் வாழ்ந்து படைத்துப் பதித்துவந்திருக்கும் வரலாற்றுத் தடங்களைத் தடயங்களைப் போற்றிப் பேணும்படியாய், 1904ஆம் ஆண்டிலேயே பாரம்பரிய சின்னங்கள் பாதுகாப்புச் சட்டத்தை இயற்றியது பிரிட்டானிய அரசு.

பிறகு கால மாற்றத்தால் அந்த 1904ஆம் ஆண்டுச் சட்டம் மாற்றம் கண்டு, 1958ஆம் ஆண்டில் “தொன்மை நினைவுச்சின்னங்கள், தொல்லியல் தளங்கள் மற்றும் எஞ்சி நிற்பவை சட்டம் (Ancient Monuments and Archaeological Sites and Remains Act, 1958)” என புனரமைக்கப்பட்டது.

இச்சட்டத்தின்படி, வரலாற்றுச் சின்னம் என்று அறிவிக்கப்பட்ட இடத்திலிருந்து 100 மீட்டர் தொலைவு வரை தடை செய்யப்பட்ட பகுதி; 200 மீட்டர் வரை பாதுகாக்கப்பட்ட பகுதி.பல்லாயிரம் ஆண்டுகால கட்டுமானங்கள், தடயங்கள் மற்றும் மண்ணில் புதைந்துகிடக்கும் தொல்பொருட்கள் பாதுகாக்கப்பட வேண்டும் என்றுதான், வரையறுக்கப்பட்ட இந்தத் தொலைவுகளுக்குள் எந்தப் பணிக்குமே அனுமதி இல்லை என்று தடை செய்கிறது 1958ஆம் ஆண்டுச் சட்டம்.

ஆனால் மோடி அரசு, கடந்த ஆண்டு, “தொன்மை நினைவுச்சின்னங்கள், தொல்லியல் தளங்கள் மற்றும் எஞ்சி நிற்பவை சட்ட திருத்த மசோதா-2017” என்ற ஒன்றைக் கொண்டுவந்து மக்களவையில் அதை நிறைவேற்றியது.இந்தச் சட்ட திருத்த மசோதா-2017, வளர்ச்சிப் பணி, பொதுப்பணி, கட்டுமானப் பணிகளுக்கான தடையை உணர்வதால், 1958ஆம் ஆண்டுச் சட்டத் தடைகளையெல்லாம் நீக்குகிறது என்கிறது மோடி அரசு.

மக்களவையில் நிறைவேற்றப்பட்ட இந்தச் சட்ட திருத்த மசோதா-2017 தற்போது மாநிலங்களவையில் தாக்கல் செய்யப்பட்டு கடும் எதிர்ப்புக்குள்ளா கியது. அதனால் அது தெரிவுக் குழுவுக்கு (Select committee) அனுப்பப்பட்டிருக்கிறது. தெரிவுக் குழுவின் முதல் கூட்டம் முடிந்தது; நேற்று இரண்டாவது கூட்டம்; இதில் அதற்கேற்படும் முடிவு, இந்த மண்ணின், மக்களின் வரலாற்றை, அதன் வடிவமாகத் திகழும் பாரம்பரியத் தொன்மைச் சின்னங்களை, தொல்பொருள் தளங்களை முடிவு செய்வதாக இருக்கும்.

மோடி அரசு குறிப்பிடும் வளர்ச்சிப்பணி, பொதுப்பணி, கட்டுமானப் பணி என்றால் என்ன; அவை யாருக்காக என்பதை கடந்த நான்காண்டுகளாகவே நாம் கண்டுவருகிறோம்; அவை இந்த நாட்டின் 87 விழுக்காடு பொருளாதாரத்தை கபளீகரம் செய்திருக்கும் 100க்கும் குறைவான நபர்களுக்காகவே என்பதை நாம் அறிந்திருக்கிறோம்.

மக்களுக்கும் இந்த பாஜக மோடி அரசுக்கும் எந்த சம்பந்தமும் இல்லை; இந்தப் புவிப் பந்தில் எங்குமே இல்லாத, பிறப்பிலேயே மக்களை மேல். கீழாகப் பிரித்து, இதற்கு மேலும் அவர்களை இழிவு செய்ய முடியாது எனும்படியான சாதீயத்தையே சித்தாந்தமாகக் கொண்ட அரசுக்கு மக்களைப் பற்றிய சிந்தனை எப்படி இருக்கும்?

அதனால்தான் மக்கள் பண்பாட்டின் மீதே போர் தொடுத்திருக்கிறது மோடி அரசு; மக்கள் வாழ்வியலின் அனைத்து துறைகளையும் அழிக்கிறது; சமூக நீதியையும் தற்சார்பு பொருளியலையும் சுற்றுச்சூழலையும் கல்வியையும் பறிக்கிறது; இற்றுப்போன பாசிச இந்துத்துவத்தை முன்னிறுத்துகிறது; செத்துப்போன சமஸ்கிருதத்தைத் தோண்டியெடுக்கிறது.

இதற்காக மக்கள் பண்பாட்டை மறுதலிக்க வேண்டிய கட்டாயம்; அதற்காக பாரம்பரிய தடயங்களை அழிக்க வேண்டிய அவசியம் மோடி அரசுக்கு!

நாடு முழுவதிலும் பாரம்பரிய வரலாற்று முக்கியத்துவமுடைய இடங்கள் 3,686; அவற்றில் யுனெஸ்கோவால் உலகப் புகழ் பாரம்பரியச் சின்னங்களாக அறிவிக்கப்பட்டவை 22 எனக் கணக்கிடப்பட்டிருக்கிறது.இதில் உத்தரப் பிரதேசத்தில் மட்டும் 743 நினைவுச்சின்னங்கள்; முகலாயர்களால் கட்டப்பட்டவை. தமிழ்நாட்டில் 413 தொல்லியல் சின்னங்கள்; பழந்தமிழர் பண்பாட்டை நாகரிகத்தைப் பறைசாற்றுபவை. இவை இந்துத்துவத்திற்கு எதிரான வரலாற்று விழுமியங்கள்!

அதனால், அவற்றை அழித்தொழிக்கவும் செய்யலாம்; அவற்றின் மீது பாலங்கள், பலவழிச் சாலைகள் போட்டு கார்ப்பொரேட்டுகளின் தொப்பையை மேலும் பெருக்கவும் செய்யலாம் என்கிற வக்கிர எண்ணம் தவிர வேறென்ன?

தமிழ்நாட்டில் ஆதிச்சநெல்லூர், கீழடி, பட்டறைப்பெரும்புதூர், இன்னும் பிற அகழ்வாய்வுகள் தமிழர் நாகரிகமே உலகில் தலையாயது, தொன்மையானது எனச் சான்று பகர்கின்றன.

ஆனால் இவற்றை முடக்கிவைத்திருக்கும் மோடி அரசு, நிரந்தரமாக அவற்றை அழித்தொழித்துவிடவே இந்த “தொன்மை நினைவுச்சின்னங்கள், தொல்லியல் தளங்கள் மற்றும் எஞ்சி நிற்பவை சட்ட திருத்த மசோதா-2017”ஐக் கொண்டுவந்திருக்கிறது; இந்த மழைக்கால நாடாளுமன்றக் கூட்டத்தொடரில் அதை நிறைவேற்றவிருக்கிறது.

இந்தக் கயமைத் திட்டத்தை முறியடித்தாக வேண்டும்!அணையும் தறுவாயில் அதீத ஒளி பளிச்சிடுவது போல், போகிற சமயத்தில் பொல்லாங்கு செய்கிறது பாஜக மோடி அரசு! இட்டுக்கட்டிய கட்டுக்கதைப் புராணங்களே வரலாறு என்போர், உண்மை வரலாறு சுடுவதால், அதற்கு அஞ்சி நடுங்கு கிறார்கள்!

அந்த அச்சத்தால், வரலாற்றையே காலிசெய்ய முற்படும் அற்பத்தனத்தைக் கண்டிப்பதுடன், இந்த வக்கிர எண்ணத்தை விட்டுவிட வலியுறுத்துகிறது தமிழக வாழ்வுரிமைக் கட்சி!


அமெரிக்க விமானத்தை வழிமறித்த சீனா

கிழக்கு சீன கடற்பரப்பில் பறந்து சென்ற அமெரிக்காவின் விமானத்தை சீன விமானம் இடைமறித்துள்ளதாக அமெரிக்கா தெரிவித்துள்ளது.வான்பரப்பில் கதிர்வீச்சை கண்டறியும் முயற்சியில் அமெரிக்காவின் U.S. WC-135 விமானம் ஈடுபட்டிருந்தது. அப்போது, வானில் பறந்து கொண்டி இந்த அமெரிக்க விமா னத்தை, சீனாவின் இரண்டு SU-30 ஜெட் விமானங்கள் இடைமறித்துள்ளன. அமெரிக்க விமானம் மேல்நோக்கி பறந்த போது, இந்த இரண்டு ஜெட் விமானங்களும் இடையில் குறுக்கிட்டு அமெரிக்க விமானத்தின் பயணத்திற்கு இடை யூறு ஏற்படுத்தியுள்ளன.இது ஒரு தலைகீழான சூழ்ச்சி என அமெரிக்கா குற்றம் சாட்டியுள்ளது, மேலும் முறையற்ற நடந்துகொண்ட சீனாவின் செயல்பாடு குறித்து விசாரணை நடத்தப்படும் என்றும் அமெரிக்கா தரப்பில் தெரிவிக்கப்பட்டுள்ளது. வட கொரியாவால் சாத்தியமான அணுசக்தி சோதனைகள் நடத்தப்பட்டுள்ளதா என்பதற்கான ஆதாரங்களை கண்டறிய U.S. WC-135 விமானம் முன்னர் ஏற் கனவே பயன்படுத்தப்பட்டது குறிப்பிடத்தக்கது.


புல்வெட்டும் இயந்திரத்திலிருந்து கத்தி பாய்ந்து மாணவி பலி

(துர்க்கா) கிம்மாஸ்,

புல் வெட்டும் இயந்திரத்தில் இருந்து வெளியேறிய இரும்புக் கத்தி தாக்கி இடைநிலைப் பள்ளி மாணவி ஒருவர் மூளை சிதறி மரணமடைந்தார். மேலும் இரு மாணவர்கள் பலத்த காயங்களுக்கு இலக்காகினர்.இச்சம்பவம் நேற்று காலை 10.30 மணியளவில் கிம்மாஸ் துங்கு அப்துல் ரஹ்மான் இடைநிலைப் பள்ளி திடலில் நிகழ்ந்தது. பள்ளி திடலில் அணிவகுப்பு  பயிற்சியில் மாணவர்கள் ஈடுபட்டிருந்த போது அங்கு பயன்பாட்டில் இருந்த புல் வெட்டும்   இயந்திரத்தின் கத்தி வெளியேறி மாணவர்களை நோக்கி பறந்து வந்து தாக்கியது.இச்சம்பவத்தில் படிவம் இரண்டு மாணவி நூர் அபினி பிந்தி ரோஸ்லான் (வயது 14) தலை இரண்டாக துண்டிக்கப்பட்டு துடித்துடித்து மரணமடைந்தார்.

Read More: Malaysia Nanban Tamil Daily on 14.2.2018


கொள்ளைக் கும்பலைச் சேர்ந்த மீசை, கணேஷ் சுட்டுக்கொலை!

பேரா, பினாங்கு, புக்கிட் அமான் போலீஸ் தலைமையகம் ஆகியவற்றின் கடுங்குற்றப்பிரிவின் போலீசார் நடத்திய அதிரடி தாக்குதலில் இரண்டு இந்திய ஆடவர்கள் சுட்டுக் கொல்லப்பட்டனர். நேற்று முன்தினம் இரவு 9.30 மணியளவில் தஞ்சோங் ரம்புத்தான் பகுதியில் சந்தேகத்திற்கு இடமாக கார் ஒன்று சென்றது. அந்த காரை பின் தொடர்ந்து போலீசார் சென்றனர். போலீஸ் பின் தொடர்வதை அறிந்த அவர்கள் தப்பித்துச் செல்ல சிம்மோர் செல்லும் தானா ஈத்தாம் சாலையில் வேகமாக காரை செலுத்தியிருக்கின் றனர். அவர்களை விரட்டிக் கொண்டு போலீசார் சென்ற போது இரு தரப்புக்கும் இடையில் துப்பாக்கிச் சண்டை நடந்தது. அப்போது போலீசார் மேற் கொண்ட அதிரடி தாக்குதலில் அந்த இரண்டு இந்திய நபர்களும் சுட்டுக்கொல்லப்பட்டனர் என்று பேரா இடைக்கால போலீஸ் தலைவர் டத்தோ அஸ் னான் ஹசான் இங்கு கூறினார். சுமார் 30 வயதுக்கும் 50 வயதுக்கும் இடைப்பட்ட வயது கொண்ட இவர்கள் பிரபல மாமாக் கொள்ளைக் கும்பலைச் சேர்ந்தவர்கள் என்று சந் தேகிக் கப்படுகிறது. இவர்களிடத்தில் அடையாள அட்டை எதுவும் இல்லை என்று கூறினார். இவர்கள் பல்வேறு குற்றச் செயல்களுக்காக போலீசாரால் தேடப் பட்டு வந்தவர்கள் என்றும் ஒருவர் ‘மீசை’ என்றும் மற்றொருவர் ‘கணேஷ்’ என்ற அழைப்பு பெயர்களைக் கொண்டவர்கள் என்று கூறினார். பினாங்கு, பேரா, நெகிரி செம்பிலான் போன்ற மாநிலங்களில் பல கொள்ளைச் சம்பவங்களிலும் பொது மக்களை வெட்டி காணப்படுத்தியும் வந்த இவர் களின் கொட்டத்தை அடக்க புக்கிட் அமான் கடும் குற்றப்பிரிவு தனிப்பிரிவு ஒன்றை அமைத்து இதில் பேரா, பினாங்கு கடும் குற்றப் பிரிவை இணைத்து கூட்டாக அதிரடி வேட்டையை நடத்த திட்டமிட்டது. இந்த அதிரடி வேட்டையில் திருட்டுக் காரை பயன்படுத்திய இவர்கள் சிக்கினர். இவர்களை தடுத்து நிறுத்துவதில் போலீசார் தோல்வி கண்டனர். ஒரு கட் டத்தில் கார் விபத்துக்குள்ளாகி கவிழ்ந்தபோது அதிலிருந்து வெளிப்பட்ட கொள்ளையன் ஒருவன் போலீசாரை நோக்கி துப்பாக்கியால் சுட்டான். மற்றொ ருவன் பாராங்கத்தியைக் கொண்டு தாக்க முற்பட்டான். போலீசார் தங்களை தற்காத்துக் கொள்ள கொள்ளையர்களை நோக்கி சுட்டுக் கொன்றனர். சுட்டுக் கொல்லப்பட்ட கொள்ளையர்களிடமிருந்து புள்ளி 38 ரக ரிவால்வர், தோட்டாக்கள், பாராங்கத்தி, கோடரி, போலீசார் பயன்படுத்தும் மேல் சட்டை, தொப்பி இவற்றை போலீசார் கைப்பற்றினர் என்று சிறப்பு செய் தியாளர் சந்திப்புக் கூட்டத்தில் கூறினார். நாட்டில் சுமார் 20 ஆண்டு காலமாக கேங் மாமாக் கொள்ளைக் கும்பல் செயல்பட்டு வருகிறது என்றும் சுட்டுக் கொல்லப்பட்ட இருவர் கடந்த ஐந்து ஆண்டு காலமாக கொள்ளைகளில் ஈடுபட்டு வந்துள்ளனர் என்பது தொடக்க விசாரணையில் தெரியவந்துள்ளது என்று கூறினார்.


ஹெலிகாப்டர் தரையில் மோதி விபத்து! உயிர் தப்பிய முதல்வர்!

மகாராஷ்டிர முதல்வர் தேவேந்திர பட்நாவிஸ் பயணம்செய்த ஹெலிகாப்டர் தரையில் மோதி விபத்துக்குள்ளானதில், முதல்வர் பட்நாவிஸ் உள்பட ஹெலிகாப்டரில் பயணித்த அனைவரும் காயம் ஏதுமின்றி உயிர் தப்பினர். மகாராஷ்டிரா மாநிலம் லத்தூர் நகரில், முதல்வர் சென்ற ஹெலிகாப்டர் இன்று மதியம் தரையில் மோதி விபத்துக்குள்ளானது. இந்தப் பயணத்தில், மகாராஷ்டிரா முதல்வர் தேவேந்திர பட்நாவிஸுடன் ஐந்துபேர் பயணித்ததாகக் கூறப்படுகிறது. விபத்தில் சிக்கிய அனைவரும் காயங்களின்றி உயி பிழைத்துள்ளனர். இதுகுறித்த தகவல்களை உடனடியாகத் தன்னுடைய ட்விட்டர் பக்கத்தில் பதிந்து, தேவையில்லாத குழப்பங்களைத் தவிர்த்தார், முதல்வர் தேவேந்திர பட்நாவிஸ். தன் ட்விட்டர் பதிவில், ‘நாங்கள் பயணித்த ஹெலிகாப்டர் விபத்துக்குள்ளாகி உள்ளது. நானும் என்னுடன் பயணித்தவர்களும் பாதுகாப்பாக உள்ளோம். வருந்தப்பட வேண்டாம்’ எனக் குறிப்பிட்டுள்ளார். விபத்து நடந்த உடனேயே பயணிகள் அனைவரும் பாதுகாப்பான இடத்துக்கு அழைத்துச் செல்லப்பட்டனர்.


வங்கதேசத்தில் பரிதவிக்கும் 3.40 லட்சம் ரோஹிங்யா குழந்தைகள்!

மியான்மரிலிருந்து வங்கதேசம் வந்துள்ள 6 லட்சம் ரோஹிங்யா அகதிகளில், 3,40,000 ரோஹிங்யா குழந்தைகள் கடுமையான பாதிப்புக்கு உள்ளாகியுள்ளதாக யூனிசெஃப் தெரிவித்துள்ளது.

யூனிசெஃப் அதிகாரி சிமோ இன்கராம் வெளியிட்டுள்ள அறிக்கையில், "மியான்மரிலிருந்து வங்கதேசம் வந்துள்ள 6 லட்சம் ரோஹிங்யா அகதிகளில், 3 லட்சத்துக்கு 40 ஆயிரம் குழந்தைகள் போதுமான உணவின்றி, தண்ணீ ரின்றி, முறையான பொது சுகாதாரமின்றி தவித்து வருகின்றனர். இப்பிரச்னை, குறுகிய காலத்திலோ மிக விரை வாகவோ முடியக்கூடியதல்ல. 5 வயதுக்குக் கீழ் உள்ள ஐந்தில் ஒரு குழந்தை ஊட்டச்சத்துக் குறைப்பாட்டு டன் உள்ளதாகவும் காலரா போன்ற நோய்கள் பரவும் ஆபத்தும் உள்ளது" என்றும் தெரிவித்துள்ளார்.

இந்நிலையில், மியான்மரில் ரோஹிங்யா இன மக்கள் பெரும்பான்மையாக வாழ்ந்த ரக்ஹைன் பகுதிக்குள் ஐ.நா-வை அனுமதிக்க மியான்மர் அரசு தொடர்ந்து மறுத்துவருகிறது. மியான்மர் ராணுவத்தின் முற்றுகையில் உள்ள அப்பகுதியில் உள்ள ரோஹிங்யா மக்களுக்கும் குழந்தைகளுக்கும் பாதுகாப்பு அளிக்க வேண்டும் என்ற கோரிக்கை யும் விடுக்கப்பட்டுள்ளது.


ஈழம் பற்றி பேச எடப்பாடிக்கு என்ன தகுதி!

கழிவறைகளை அமைத்துக்கொள்ள முடியாத தமிழக முதல்வர் எடப்பாடி பழனிச்சாமி ஈழம் பற்றி பேசுவதாக ஸ்ரீலங்கா சுதந்திரக் கட்சி குற்றம் சுமத்தி யுள்ளது.இலங்கையில் பிரிவிணைவாதத்தை ஏற்படுத்த முடியாது என ஸ்ரீலங்கா சுதந்திரக் கட்சியின் இளைஞர் அணித் தலைவர் சாந்த பண்டார தெரிவித்துள்ளார். கட்சியின் தலைமையகத்தில் நேற்று நடைபெற்ற செய்தியாளர் சந்திப்பில் அவர் இதனைக் குறிப்பிட்டுள்ளார். அவர் மேலும் கூறுகையில், தமிழகத்தில் வாக்குகளைப் பெற்றுக் கொள்வதற்காக இலங்கையை அடகு வைக்கக் கூடாது. மாறாக தமிழக அப்பாவி மக்களின் பல்வேறு பிரச்சினைகளுக்கு தீர்வு காண முயற்சிப்பது பொருத்தமானது. தமிழகத்தில் வாழும் அப்பாவி மக்களுக்கு கழிவறைகளை அமைத்துக் கொடுக்க முடியாத முதல்வர் இலங்கையில் பிரிவிணைவாதத்தை தோற்று விக்கும் கருத்துக்கள் வெளியிடுகின்றார். இவ்வாறான கருத்துக்கள் வன்மையாகக் கண்டிக்கப்பட வேண்டும் என அவர் தெரிவித்துள்ளார்.அண்மையில் இலங்கைத் தமிழர்கள் தொடர்பில் தமிழக முதல்வர் வெளியிட்ட கருத்துக்கள் தெற்கின் சிங்கள ஊடகங்களில் வெளியாகியிருந்தது. இந்த ஊடகங்களில் வெளியான செய்திகளுக்கு பதிலளிக்கும் வகையில் சாந்த பண்டார இந்த கருத்துக்களை வெளியிட்டுள்ளார்.


குற்றமற்ற எங்களை போலீசார் அடித்து துன்புறுத்துவதா?

ஈப்போ இம்மாதம் 18ஆம் தேதி பிற்பகல் சுமார் 2.30 மணியளவில் சுங்கை சிப்புட் கம்போங் இராமசாமியிலுள்ள தன்னுடைய வீட்டில் அன்னையர் தினத்தைக் கொண்டாடிக் கொண்டிருக்கும் வேளையில் திடீரென்று வீட்டினுள் நுழைந்த போலீசார் தன்னையும் தன் தம்பி மற்றும் ஆறு நண்பர்களையும் கைது செய்ததாக நிகழ்ச்சி ஏற்பாட்டாளரான பட்டதாரி சு.அஷ்வேந்திரன் (வயது 25) நேற்று இங்குள்ள பேரா மாநில ஜசெக அலுவலகத்தில் நடைபெற்ற செய்தியாளர் கூட்டத்தில் தெரிவித்தார். சுங்கை சட்டமன்ற உறுப்பினர் வழக்கறிஞர் ஏ.சிவநேசன், அஷ்வேந்திரனின் தந்தை சுப்பிரமணியம், ஜாலோங் சட்டமன்ற உறுப்பினர் லோ பாதிக்கப்பட்ட எஸ்.பிரசாந்திரன், பி.ரவிக்குமார், எம்.சரண், ஜி.அவினேஷ் ஆகியோரும் உடனிருந்தனர். கைது செய்வதற்கான காரணத்தைக் கேட்டபோது கம்போங் ராப்பாட் செவன் இலவன் கடையில் நடைபெற்ற திருட்டுச் சம்பவத்தில் ஈடுபட்டுள்ளதாக சந்தேகத்தின் பேரில் கைது செய்வதாக அவர்கள் தெரிவித்ததாக அஷ்வேந்திரன் கூறினார். பிறகு தன்னைத் தனியாக அங்கிருந்த போலீஸ் காருக்குள் அழைத்துச் சென்று குற்றத்தை ஒப்புக் கொள்ளும்படி துப்பாக்கியைக் காட்டி போலீஸ்காரர் ஒருவர் பயமுறுத்தினார். நான் ஒப்புக் கொள்ள மறுத்தவுடன் அந்தக் காரில் ஏற்றி என்னை நானிருக்கும் வீடமைப்புப் பகுதியைச் சுற்றி வலம் வந்து என்னை அவமானப்படுத்தினார்கள். பிறகு எங்கள் ஏழு பேரையும் எங்களுடைய இரண்டு டொயோட்டா வியோஸ் ரகக் கார்களையும் பறிமுதல் செய்து ஈப்போ காவல் நிலையத்திற்கு அழைத்துச் சென்றனர். அங்குள்ள போலீஸ் லாக்கப்பில் வைத்து என்னையும் என் நண்பர்களையும் அடித்துத் துன்புறுத்தினர் என்றும் அஷ்வேந்திரன் கூறினார். மறுநாள் ஈப்போ மாஜிஸ்திரேட் நீதிமன்றத்திற்கு அழைத்துச் சென்று தடுப்புக் காவலை நீட்டிக்க அனுமதி கேட்டனர். பிறகு அன்று மாலையில் எங்களை அடையாளம் காட்டும் அணிவகுப்பில் நிறுத்தினர்.எனினும் நாங்கள் திருட்டுச் சம்பவத்தில் ஈடுபடவில்லை என்று தெரிந்தவுடன் பிற்பகலில் எங்களை விடுதலை செய் ததோடு எங்கள் கார்களையும் திருப்பித் தந்தனர். எவ்விதமான குற்றச் செயல் பதிவுகள் இல்லாத எங்களை கைதுசெய்து அடித்துத் துன்புறுத்தி அவமானப்படுத்தியது தாங்க முடியாத வேதனையாக உள்ளதென்று தளுதளுத்த குரலில் அஷ்வேந்திரன் கூறினார்.


ஜி-20 மாநாட்டில்  டிரம்ப் - மோடி சந்திப்பு

வாஷிங்டன்,

இந்திய நாடாளுமன்ற தேர்தலில் பாரதீய ஜனதா கட்சிக் கூட்டணி, சாதனை வெற்றி பெற்றுள்ளது. இதையொட்டி அவரை அமெரிக்க அதிபர் டிரம்ப் தொலைபேசியில் தொடர்பு கொண்டு, பாஜக மீண்டும் ஆட்சியைக் கைப்பற்றி இருப்பதற்கு தனது வாழ்த்துக்களை தெரிவித்துக்கொண்டார். இதை வெள்ளை மாளிகையில் நடந்த பத்திரிகையாளர் சந்திப்பின் போது டிரம்ப் தெரிவித்தார். இது மட்டுமின்றி, இந்திய மக்களுக்கு மோடி மிகப்பெரிய மனிதர்; மிகப்பெரிய தலைவர் என டுவிட்டரில் டிரம்ப் தெரிவித்துள்ளார்.

Read More: Malaysia Nanban Tamil Daily on 27.5.2019


சசிகலாவுக்கு எதிராகப் புகார் கூறிய சிறைத்துறை டிஐஜி ரூபா அதிரடி மாற்றம்!

சசிகலாவுக்கு எதிராகப் புகார் கூறி பரபரப்பை ஏற்படுத்திய கர்நாடக சிறைத்துறை டிஐஜி ரூபா அதிரடியாகப் பணியிடை மாற்றம் செய்யப்பட்டுள்ளார். சிறைத்துறை ஏடிஜிபி சத்யநாராயணா காத்திருப்போர் பட்டியலில் வைக்கப்பட்டுள்ளார். இதற்கான உத்தரவை கர்நாடக அரசு பிறப்பித்துள்ளது. சொத்துக்குவிப்பு வழக்கில் பெங்களூரு பரப்பன அக்ரஹாரா சிறையில் அடைக்கப்பட்டுள்ளார் சசிகலா. இந்தநிலையில், சிறைக்காவலர்கள் சசிகலா விடம் 2 கோடி ரூபாய் லஞ்சம் பெற்றுக்கொண்டு அவருக்கு சலுகை வழங்கியுள்ளதாக கர்நாடக சிறைத்துறை டிஐஜி ரூபா பரபரப்பு குற்றச் சாட்டை கூறினார். கர்நாடகா மட்டுமன்றி தமிழக அரசியலில் இந்த குற்றச்சாட்டு பெரும் அதிர்வலையை ஏற்படுத்தியது. இது தொடர்பாக உயர்மட்ட விசாரணை நடத்த முதல்வர் சித்தராமையா உத்தரவிட்டிருந்தார். இந்த விசாரணை நடந்துக்கொண்டிக்கும் நிலையில், பார்வையாளர்களை பார்க்க சசிகலாவுக்கு தனி அறை வழங்கப்பட்டுள்ளதாகவும், இது தொடர்பாக சிசிடிவி காட்சிகள் அளிக்கப்பட்டுள்ளதாகவும் கூறி மேலும் அதிர்வலையை ஏற்படுத்தினார் டிஐஜி ரூபா. இப்படி அடுக்கடுக்கான புகார்கள் கூறி வந்த நிலையில் சிறைத்துறை டிஐஜி ரூபா இன்று அதிரடியாக பணியிடை மாற்றம் செய்யப்பட்டுள்ளார். சிறைத் துறை டிஐஜியாக இருந்த ரூபா பெங்களூரு நகர போக்குவரத்து மற்றும் சாலை பாதுகாப்புத்துறை ஆணையராக நியமிக்கப்பட்டுள்ளார். மேலும், 2 கோடி ரூபாய் பெற்று சசிகலாவுக்கு சலுகை தந்ததாக கூறப்பட்ட ஏடிஜிபி சத்யநாராயணா காத்திருப்போர் பட்டியலில் வைக்கப்பட்டுள்ளார். அவருக்கு பதிலாக ஏ.எஸ்.என்.மூர்த்தி கர்நாடக சிறைத்துறை ஏடிஜிபியாக நியமிக்கப்பட்டுள்ளார்.


பா.ம.க.  தொடர்ந்து என்னை தொலைபேசியில் மிரட்டி வருகின்றனர்: தமிழிசை சவுந்தரராஜன்

சென்னை, தியாகராய நகரில் உள்ள பா.ஜனதா தலைமை அலுவலகத்தில் கட்சியின் மாநில தலைவர் டாக்டர் தமிழிசை சவுந்தரராஜன் செவ்வாய்க்கி ழமை பத்திரிகையாளர்களை சந்தித்தார்.

அப்போது அவர், பா.ம.க.வினர் கமலாலயம் முன்பு நேற்று போராட்டத்தில் ஈடுபட்டனர். இதன் தொடர்ச்சியாக மாவட்ட தலைநகரங்களில் போராட்டம் அறிவித்து இருக்கிறார்கள்.

டாக்டர் ராமதாசை நான் தவறாக குறிப்பிடவே இல்லை. மரங்கள் வெட்டப்படுவது பற்றி டாக்டர் ராமதாஸ் பேசுவதா? என்று மட்டுமே குறிப்பிட்டேன். ஆனால் நான் ஜாதியை பற்றி பேசியதாகவும், வன்னியர்களை பற்றி பேசியதாகவும் பொய் குற்றச்சாட்டை வைக்கின்றனர். ஒடுக்கப்பட்டவர்களுக்கு எதிரானவர்கள் என்று எங்களை திசை திருப்ப நினைக்கின்றனர்.

சொல்லாத ஒன்றை கூறி, தமிழிசை போராட்டத்தை கொச்சைப்படுத்திவிட்டார் என போராடுவது சரியல்ல. கருத்துக்கு எதிர் கருத்து தான் சரியாக இருக்கும். இன்று(நேற்று) காலை முதல் பா.ம.க. சகோதரர்கள் தொடர்ந்து என்னை தொலைபேசியில் மிரட்டி வருகின்றனர். இவ்வாறு அவர் கூறினார்.


எல்லோரும் ராஜ்யசபா சீட் கேட்டால் எங்கே போவது?’’ - தே.மு.தி.க-விடம் கோபத்தைக் காட்டிய அ.தி.மு.க

அ.தி.மு.க - பா.ம.க - பா.ஜ.க கூட்டணி உடன்பாடு கையெழுத்தாகிவிட்ட நிலையில், தே.மு.தி.க-வை சமாளிக்க முடியாமல் திணறி வருகிறார் எடப்பாடி பழனிசாமி. `எல்லோரும் ராஜ்யசபா சீட்டைக் கேட்டால் எங்கே போவது?’ என விஜயகாந்த் தரப்பினரிடம் ஆதங்கத்தைக் கொட்டியுள்ளனர் அ.தி.மு.க நிர்வாகிகள்.

சென்னை, நந்தனத்தில் உள்ள கிரௌன் பிளாசா ஹோட்டலில் நேற்று காலை அ.தி.மு.க, பா.ம.க இடையே கூட்டணி ஒப்பந்தம் கையெழுத்தானது. 7 ப்ளஸ் 1 என்ற அளவில் அ.தி.மு.க கூட்டணியில் இணைந்ததாக ஒப்பந்தத்தில் கையெழுத்திட்டார் ராமதாஸ்.

இதன் பிறகு 11.30 மணியளவில் டெல்லியிலிருந்து சென்னைக்கு வந்தார் மத்திய அமைச்சர் பியூஷ் கோயல். மதியம் 4 மணியளவில் அ.தி.மு.க அணியில் 5 சீட்டுகளுக்கு பா.ஜ.க தலைவர்கள் சம்மதம் தெரிவித்தனர். தொடக்கத்தில் இரட்டை இலக்கத்தில் சீட்டுகளைப் பெற விரும்பிய பா.ஜ.க-வுக்கு, அ.தி.மு.க தலைவர்கள் பிடிகொடுக்கவில்லை. `உங்களுக்குச் செல்வாக்குள்ள தொகுதிகளை ஒதுக்குகிறோம்’ எனக் கூறி, 5 தொகுதிகளை மட்டுமே ஒதுக்கினர்.

இந்த அளவுகோலை தமிழிசை உள்ளிட்ட தலைவர்கள் எதிர்பார்க்கவில்லை. இதன் பிறகு, `தே.மு.தி.க-வோடு கூட்டணி உடன்பாடு ஏற்படும்' எனக் காத்திருந்தார் பியூஷ் கோயல். பேச்சுவார்த்தையில் தே.மு.தி.க-வின் பிடிவாதம் குறித்து பா.ஜ.க தலைவர்களிடம் எடுத்துக் கூறியுள்ளனர் அ.தி.மு.க நிர்வாகிகள். இதையடுத்து, விருகம்பாக்கத்தில் உள்ள விஜயகாந்த்தின் வீட்டுக்குச் சென்றார் பியூஷ்.

இந்தச் சந்திப்பு குறித்துப் பேட்டியளித்தவர், அரசியல் மட்டுமன்றி திரை உலகிலும் முக்கிய அங்கம் வகித்தவர் என் நண்பர் விஜயகாந்த். அவர் உடல்நலக்குறைவு காரணமாக வெளிநாட்டில் சிகிச்சை பெற்று வந்துள்ளார். அவரை சந்தித்து நலம் விசாரித்தேன். அவர் வேகமாக உடல்நலம் தேறி வருவது மகிழ்ச்சி அளிக்கிறது. நல்ல ஆயுளோடும் ஆரோக்கியத்துடனும் இருக்க வேண்டும் என்று பிரதமர், தேசியத் தலைவர் அமித் ஷா உள்ளிட்ட பா.ஜ.க தலைவர்கள் சார்பில் வாழ்த்து தெரிவிக்கவந்தேன். எல்லாவற்றையும் அரசியலாகப் பார்க்கக் கூடாது. மனிதாபிமானம் மற்றும் அக்கறை உணர்வுடன் மட்டுமே விஜயகாந்த்தை சந்தித்து உடல்நலம் விசாரித்தேன். வேறு ஒன்றும் கிடையாது’’ எனக் கூறினார்.

``வேறு ஒன்றும் கிடையாது என பியூஷ் கோயல் வலியுறுத்திச் சொன்னாலும், கூட்டணி விஷயத்தில் தே.மு.தி.க நடந்துகொள்ளும் முறையால் கொந்தளிப்பில் இருக்கிறார் எடப்பாடி பழனிசாமி’’ என விவரித்த அ.தி.மு.க நிர்வாகிகள் சிலர்,``கூட்டணிப் பேச்சுவார்த்தைகள் தொடங்கிய கால கட்டத்தில், பா.ம.க-வுடன் முதல்வர் எடப்பாடி பழனிசாமி தரப்பின் தூதுவர்கள் பேசிக்கொண்டிருந்தனர்.

பா.ம.க முன்வைத்த அனைத்து டிமாண்டுகளையும் எடப்பாடி பழனிசாமி ஏற்றுக்கொண்டார். ஆனால், ஆரம்பத்திலிருந்தே எங்களோடு நல்ல அணுகு முறையில் தே.மு.தி.க இல்லை. கூட்டணி தொடர்பாக சுதீஷ் கொடுத்த பேட்டியிலும்,``நாங்கள் பா.ஜ.க-வுடன் பேச்சுவார்த்தை நடத்திக்கொண்டி ருக்கிறோம்’’ என்றார். அ.தி.மு.க என்ற பெயரைக் குறிப்பிடாமல் பா.ஜ.க-வை மட்டும் அவர் அழுத்திச் சொன்னதை எடப்பாடி பழனிசாமி ரசிக்கவில்லை. `தேசியக் கட்சியான பா.ஜ.க-வுக்கே எத்தனை சீட் என்பதை நாங்கள்தான் முடிவு செய்கிறோம். இவர்கள் டெல்லியில் பேசும் அளவுக்கு அவ்வளவு பெரி யவர்களா?’ என முதல்வர் தரப்பு கோபத்தைக் காட்டியது. இருப்பினும், டெல்லியின் விருப்பத்துக்கேற்க தே.மு.தி.க-வுடன் பேச்சுவார்த்தை நடத்தி னோம்.

இந்தப் பேச்சுவார்த்தையில் பங்கேற்ற விஜயகாந்த் மைத்துனர் சுதீஷ், ``பாட்டாளி மக்கள் கட்சிக்கு எவ்வளவு இடங்களை ஒதுக்குகிறீர்களோ, அதே அளவு இடங்களை எங்களுக்கும் ஒதுக்க வேண்டும். கடந்த 2014 நாடாளுமன்றத் தேர்தலில் பா.ஜ.க அணியில் 14 இடங்களில் போட்டியிட்டோம். இந்தமுறை இரட்டை இலக்கத்தில் போட்டியிடலாம் என நினைக்கிறோம்’’ எனக் கூற, ``அவ்வளவு இடங்களை ஒதுக்க முடியாது. 3 சீட்டுகளை ஒதுக்க லாம்’’ என அ.தி.மு.க தரப்பில் தெரிவித்துள்ளனர்.

இதை சுதீஷ் விரும்பவில்லை. தொடர்ந்து நடந்த பேச்சுவார்த்தையில், ``பா.ம.க-வுக்கு ஒரு ராஜ்யசபா சீட்டை ஒதுக்கியிருக்கிறீர்கள். எங்களுக்கும் ஓர் இடத்தைக் கொடுக்க வேண்டும். அவர்களுக்கு என்ன கொடுக்கப்படுகிறதோ, அதே அளவு எங்களுக்கும் வேண்டும்’ எனக் கூற, `எல்லோரும் ராஜ்யசபா சீட்டைக் கேட்டால், நாங்கள் எங்கே போவது?’’ என முதல்வர் தரப்பினர் ஆதங்கப்பட்டுள்ளனர். குறிப்பாக, இந்தமுறை தேர்தல் பிரசாரத்தில் விஜயகாந்த்தால் முன்புபோல பிரசாரம் செய்ய முடியாது என்பதையும் குறிப்பிட்டுள்ளனர்.

இறுதியில், விஜயகாந்த்துக்கு ராசியான எண்ணாக இருக்கும் 5 என்ற அளவில் சீட்டுகளை ஒதுக்குவதற்கும் அ.தி.மு.க தலைமை முன்வந்துள்ளது. இதில், இழுபறி நீடிப்பதால்தான் நேற்று விஜயகாந்த் வீட்டுக்கே சென்று பேசினார் பியூஷ் கோயல். இன்னும் ஓரிரு நாள்களுக்குள் தே.மு.தி.க முடிவு என்ன என்பது தெரிந்துவிடும்’’ என்றார் உறுதியாக.

கூட்டணிப் பேச்சுவார்த்தை குறித்து நம்மிடம் பேசிய தே.மு.தி.க நிர்வாகிகள் சிலர்,``ஜெயலலிதாவின் கடந்த ஆட்சிக்காலத்தில் கடுமையான துன்பங்களை எதிர்கொண்டோம். எங்கள் கட்சி நிர்வாகிகள் மீது ஏராளமான வழக்குகள் போடப்பட்டன. அவர்களுக்கு (அ.தி.மு.க) எதிராகக் கடுமையான விமர்சனங்களை முன்வைத்திருக்கிறோம்.

இப்போது அவர்களுடன் கூட்டணி வைத்தால் மக்கள் மத்தியிலும் கட்சிக்காரர்கள் மத்தியிலும் வெறுப்பு தோன்றிவிடும் என நினைக்கிறார் பிரேமலதா. அதனால்தான், `பா.ஜ.க-வோடு பேசி வருகிறோம்’ எனப் பேட்டி அளித்தார் சுதீஷ். தேர்தல் செலவுகள், கட்சி எதிர்காலம் ஆகியவற்றையெல்லாம் கணக்கில் வைத்துக் கொண்டுதான் தே.மு.தி.க தலைமை முடிவெடுக்கிறது.

கடந்த மக்களவைத் தேர்தலில், `மோடி பிரதமர்' எனப் பிரசாரக் கூட்டங்களில் பேசிய முதல் தமிழகத் தலைவர் விஜயகாந்த்தான். அதனால்தான் பதவி யேற்பு விழா அன்று விஜயகாந்த் கன்னத்தைத் தட்டிக்கொடுத்தார் மோடி. இந்த முறையும் பா.ஜ.க-வோடு கூட்டணியில் இருக்கிறோம். எங்களுக்கு உரிய இடங்கள் ஒதுக்கப்பட வேண்டும் என எதிர்பார்ப்பதில் என்ன தவறு இருக்கிறது?’’ என்றனர் அழுத்தமாக.


சுப்ரா தரப்பிற்கு எதிரான வழக்கை வாபஸ் பெற செனட்டர் பதவி பேரம்!

டத்தோ ஸ்ரீ பழனிவேலை ம.இ.கா. தலைவர் பதவியிலிருந்து கவிழ்ப்பதற்கு கூட்டுச் சதி செய்ததாக டத்தோஸ்ரீ டாக்டர் எஸ். சுப்பிரமணியம் உட்பட 8 பேருக்கு எதிரான வழக்கை வாபஸ் பெறக் கோரி மத்திய செயலவை உறுப்பினர், செனட்டர் உட்பட அரசாங்க பதவிகள் பேரம் பேசப்பட்ட திடுக்கிடும் தக வல் நேற்று அம்பலமானது.மஇகா தேர்தல் விவகாரத்தில் நடந்த குளறுபடிகளுக்கு நீதி கிடைக்க வேண்டும் என்பதற்காக டத்தோஸ்ரீ சுப்பிரமணியம் தலைமையிலான 8 பேருக்கு எதிராக டத்தோஸ்ரீ பழனிவேல் தரப்பினர் நீதிமன்றத்தில் வழக்கு தொடுத்தனர். மேல்முறையீட்டு நீதிமன்றம் வரை சென்ற இவ்வழக்கில் தீர்ப்பு டத்தோஸ்ரீ பழனிவேல் தரப்பைச் சேர்ந்த 8 பேருக்கு சாதகமாக முடிந்தது. இவ்வழக்கு உயர் நீதிமன்றத்தில் முழுமையாக விசாரணைக்கு கொண்டு வரப்பட வேண்டும். இதில் சுப்பிரமணியம் உட்பட சம்பந்தப்பட்ட அனைவரும் நீதிமன்ற விசாரணைகளுக்கு பதிலளிக்க வேண்டும் என்று மேல்முறையீட்டு நீதிபதிகள் தீர்ப்பு வழங்கினர். உயர் நீதிமன்றத்தில் இவ்வழக்கு விரைவில் விசாரணைக்கு வரவிருந்தது. இந்நிலையில் பழனி தரப்பினருக்கு மேல் முறையீட்டு நீதிமன்றம் சாதகமாக வழங்கிய தீர்ப்பை எதிர்த்து டத்தோஸ்ரீ சுப்பிரமணியம் தரப்பினர் கூட்டரசு நீதிமன்றத்தில் மேல்முறையீடு செய்துள்ளனர். உயர் நீதிமன்றத்தில் வழக்கு விசாரணைக்கு வரக்கூடாது என்பதற்காக கூட்டரசு நீதிமன்றத்தில் அனுமதி கோரப்பட்டுள்ளது. இந்த அனுமதி கோரப்பட்டதற்கான முடிவு வரும் மே 8ஆம் தேதி நமக்கு தெரிய வரும். அம்முடிவுக்காக நாங்கள் காத்திருக்கிறோம். கூட்டரசு நீதிமன்றத்தின் முடிவும் எங்களுக்கு சாதகமாக தான் இருக்கும் என்ற நம்பிக்கை எங்களுக்கு உண்டு.ஆகவே அந்த சோதனையையும் எதிர்கொள்ள நாங்கள் தயாராக இருக்கிறோம் என்று ஏ.கே. இராமலிங்கம் செய்தியாளர்களிடம் கூறினார்.வழக்கு பதிவு செய்த 8 பேரில் ஐவர் வழக்கை வாபஸ் செய்து விட்டனர் என்று பல செய்திகள் பத்திரிகைகளில் வெளிவந்த வண்ணமாக இருந்தன. அச்செய்திகளில் எந்தவோர் உண்மையும் இல்லை. நாங்கள் 8 பேரும் ஒற்றுமையாக தான் உள்ளோம். எந்த நேரத்திலும் சோரம் போக மாட்டோம் என்று இராமலிங்கம் கூறினார்.இதனிடையே மஇகாவில் இணைவதற்காக எனக்கும், டத்தோ ஹென்றிக்கும் மத்திய செயலவை உறுப்பினர் பதவிகள் வழங்கப்பட்டன. அதே வேளையில் இப்பதவியை ஏற்று மஇகாவில் இணைந்திருந்தால் செனட்டர் அல்லது அரசாங்க பதவிகள் வழங்குவதற்கும் சுப்ரா தரப்பினர் எங்களுடன் பேரம் பேசினார்கள். ஆனால் அந்த பேரத்தை நாங்கள் ஏற்க மறுத்து விட்டோம் என்று 2013 தேர்தலில் உதவித் தலைவர்களில் ஒருவராக தேர்ந்தெடுக்கப்பட்ட டான்ஸ்ரீ பாலகிருஷ்ணன் கூறினார். மஇகா தலைவராக இருந்த டத்தோஸ்ரீ பழனிவேலுவை வீழ்த்துவதற்காக மேற்கொள்ளப்பட்ட தில்லுமுல்லுகளை அம்பலப்படுத்த வேண்டும். அத்துடன் பாதிக்கப்பட்ட தொகுதி, கிளை தலைவர்களுக்கு நீதி கிடைக்க வேண்டும் என்பதற்காக தான் நாங்கள் அனைவரும் ஆரம்பத்தில் இருந்தே போராடி வருகிறோம். இப்போராட்டத்தில் நிச்சயம் வெற்றி கிடைக்கும் என்ற நம்பிக்கை எங்களுக்கு உண்டு. பதவிக்கும் பட்டத்திற்கும் ஆசைப்பட்டு நீதி போராட்டத்தில் இருந்து விலக எங்களுக்கு துளியும் விருப்பமில்லை. இறுதிவரை நாங்கள் அனைவரும் ஒற்றுமையுடன் இருந்து போராட தயார் என்று அவர் செய்தியாளர்களிடம் கூறினார்.மஇகா மத்திய செயலவை உறுப்பினர் பதவி எனக்கு வழங்கப்பட்டதுடன் அக்கூட்டத்தில் கலந்து கொள்ளவும் அழைப்பு விடுக்கப்பட்டது.அப்பதவியை நான் ஏற்க வேண்டுமானால் நீதிமன்ற வழக்கை வாபஸ் பெற வேண்டும் என்ற நிபந்தனையும் எனக்கு கொடுக்கப்பட்டது.இதேபோன்று பல தலைவர்களிடம் பேரம் பேசப்பட்டுள்ளதாக தகவல் எனக்கு கிடைத்தது. ஆனால் அதை நான் ஏற்கவில்லை என்று டத்தோ ஹென்றி நேற்று கூறினார். நீதிமன்ற வழக்கு என்னுடைய தனிப்பட்ட விவகாரம் அல்ல. கட்சியில் இருந்து பாதிக்கப்பட்ட ஆயிரக்கணக்கான உறுப்பினர்களுக்கு நீதி கிடைக்கும் வகையில் தொடரப்பட்ட வழக்காகும் இது. பதவிக்காக இவ்வழக்கை வாபஸ் பெற வேண்டிய கட்டாயம் எனக்கு இல்லை. நீதி போராட்டம் தொடரும் என்று டத்தோ ஹென்றி கூறினார்.


நஜீப்பிற்கு எதிராக ஆதாரம் இல்லை என்றேனா?

கோலாலம்பூர்,

1எம்டிபியில் இருந்து பணம்  கையாடப்பட்ட குற்றச்சாட்டுகள் தொடர்பில் டத்தோ ஸ்ரீ நஜீப் ரசாக்கை  குற்றவாளி என பிரதமர் துன் டாக்டர்  மகாதீர் முகமட்,  துன் டாயிம் ஸைனுடின் ஆகிய இருவரிடமும்  தாம்  தெரிவித்ததாக கூறும் சமூக ஊடகப் பதிவை  சட்டத்துறை தலைவர் டோமி தோமஸ் மறுத்துள்ளார். இந்த விவகாரம் தொடர்பில் பல தொலைபேசி அழைப்புகளை  தாம் பெற்றதாக தோமஸ்  நேற்று மாலை மலேசியா கினியிடம் தெரிவித்தார்.

Read More: Malaysia Nanban Tamil Daily on 28.5.2019


கேரள வெள்ள நிவாரண நிதிக்கு ஒரு மாத ஊதியத்தை வழங்கும் தி.மு.க. எம்.எல்.ஏ., - எம்.பி.க்கள்..!

கேரள மாநில வெள்ள நிவாரண நிதிக்கு தி.மு.க. எம்.எல்.ஏ., - எம்.பி.க்கள் ஒரு மாத ஊதியத்தை வழங்குவர் என அக்கட்சியின் செயல்தலைவர் மு.க.ஸ்டாலின் அறிவித்துள்ளார்.
இதுகுறித்து இன்று அவர் வெளியிட்டுள்ள அறிக்கையில்,வரலாறு காணாத மழை வெள்ளத்தால் கேரள மாநிலம் மிகவும் மோசமாக பாதிக்கப்பட்டுள்ளது. வெள்ளத்திலும், நிலச்சரிவுகளிலும் சிக்கி இதுவரை 357 பேருக்கு மேல் உயிரிழந்துள்ளார்கள். இயற்கை பேரிடர் அம்மாநில உட்கட்டமைப்புக்கு மிகப் பெரிய பாதிப்புகளை ஏற்படுத்தியிருக்கிறது.
இந்நிலையில் கேரள மாநில மக்களின் துயர் துடைப்பு பணிகளுக்கு உதவிடும் வகையில் திராவிட முன்னேற்றக் கழகத்தின் சார்பில் ஏற்கனவே ஒரு கோடி ரூபாய் நிதியுதவி வழங்கப்பட்டிருக்கிறது. இது தவிர கேரள மாநில கழக நிர்வாகிகளும், இங்குள்ள கழக தோழர்களும் நிவாரண உதவிகளையும், பொருட்களையும் வழங்கி வருகிறார்கள்.
அதன் தொடர்ச்சியாக, கேரளாவில் நிகழ்ந்துள்ள இந்த மிகக் கடுமையான பேரிடரால் அம்மாநில மக்களின் வாழ்வாதாரமும் எதிர்காலமும் மிகுந்த பாதிப்புக்கு உள்ளாகியிருக்கின்ற நேரத்தில், அம்மாநில சீரமைப்புப் பணிகளுக்கு உதவிக்கரம் நீட்டும் வகையில் திராவிட முன்னேற்றக் கழக சட்டமன்ற உறுப்பினர்களும், மாநிலங்களவை உறுப்பினர்களும் தங்களது ஒரு மாத சம்பளத்தை "கேரள மாநில வெள்ள நிவாரண நிதியாக" அளிப்பார்கள் என்பதை தெரிவித்துக் கொள்கிறேன். இவ்வாறு அவர் கூறியுள்ளார்.


சென்னையில் இடம்பெற்ற கோர விபத்தில் இலங்கை பெண் பலி

சென்னை பாரிமுனை பகுதியில் ஏற்பட்ட வாகன விபத்தில் இலங்கை பெண் ஒருவர் பலியாகியுள்ளார். குறித்த பெண் பயணித்த கெப் ரக வாகம் ஒன்று 20 அடி பள்ளத்தில் வீழ்ந்து இந்த விபத்து நேற்று மாலை இடம்பெற்றுள்ளது. குடும்பத்தினருடன் சுற்றுலா பயணம் மேற்கொண்ட இலங்கை பெண் ஒருவரே இவ்வாறு பலியாகியுள்ளார். விபத்தில் கார் சாரதி உள்ளிட்ட 4 பேர் படுகாயமடைந்துள்ளனர். சம்பவத்தில் காயமடைந்த நால்வரும் ராஜிவ் காந்தி மருத்தவமனையில் அனுமதிக் கப்பட்டுள்ளனர். தி-நகருக்கு சென்று திரும்பி வந்த நிலையிலேயே இந்த விபத்து இடம்பெற்றுள்ளதாக பொலிஸார் கூறியுள்ளனர். குறித்த வாகனம் கட்டுப்பாட்டை இழந்து வேகமாக வந்துள்ளதுடன் தடுப்பு சுவர்களை உடைத்துக்கொண்டு கார் 20 அடி பள்ளத்தில் விழுந்துள்ளது என பொலிஸார் கூறியுள்ளனர். இந்த விபத்தில் 54 வயதான சித்தி ரித்வியா என்பவரே உயிரிழந்துள்ளார். அத்துடன், 34 வயதான மொஹமட் ஆசாத் ரபாட், மொஹமட் அஜ்மல் மற்றும் ஜிமா நஸாட் அம்ஜல் ஆகியோர் காயமடைந்தனர். சம்பவம் தொடர்பில் மேலதிக விசாரணைகளை பொலிஸார் முன்னெடுத்து வருகின்றனர்.மேலும், இவர்கள் மே 3 ஆம் திகதி இலங்கைக்கு திரும்பி செல்லவிருந்தமை குறிப்பிடத்தக்கது.


கால்களால் விமானம் ஓட்டும்  முதல் பெண் விமானி

வாஷிங்டன்,

கைகள் இல்லாத மாற்றுத் திறனாளிகள் கால்களால் ஓவியம் தீட்டுவதை கேள்விப்பட்டிருக்கிறோம். கார் ஓட்டி சாதனை புரிந்தவர்களையும் நாம் அறி வோம். ஆனால், இங்கு ஒரு பெண் கைகள் இல்லாமல் கால்களால் விமானமே ஓட்டுகிறார்.

ஆம். அமெரிக்காவின் அரிஸோனாவைச் சேர்ந்தவர் ஜெசிகா காக்ஸ் (30). இவர் ஒரு பெண் விமானி. ஜெசிகா பிறக்கும்போதே கைகள் இல்லாமல் பிறந்தவராவார்.  இதனால் பெற்றோர் கடும் வேதனைக்கு உள்ளாகினர். ஆனால், ஜெசிகா வளர வளர அவரது அறிவும் ஆறுதலான பேச்சும் அவர்களை சந்தோஷப்படுத்தின. ஜெசிகாவின் சிறு வயதில், உறவினர் ஒருவருடன் விமானத்தில் விமானிக்கு அருகே அமரும் வாய்ப்பு கிடைத்துள்ளது. அன்று முதல் விமானத்தின் மீதும் விமானி பணி மீதும் தீராத ஈர்ப்பு கொண்டுள்ளார். ஜெசிகா பட்டப் படிப்பை முடித்த பின்னர், இதற்கான பயிற்சி பெற விரும்பினார்.

சரியான பயிற்சியாளர், முறையான வழிமுறைகள் ஆகியவை கிடைக்கவே வாய்ப்பை நன்கு பயன்படுத்திக் கொண்டார். பின்னர் கடும் பயிற்சி மேற்கொண்டு, கடந்த 2008-ஆம் ஆண்டு லைட் ஸ்போர்ட் விமானத்தை இயக்கும் சான்றிதழ் பெற்றார். இதனால் கைகள் இன்றி விமானம் ஓட்டும் முதல் பெண் விமானி எனும் சாதனை புரிந்தார். ஜெசிகா விமானம் ஓட்டுவது மட்டுமல்லாமல், கராத்தே, கார் ஓட்டுதல், சமையல் என அனைத்து துறைகளிலும் வித்தைகளை கற்றுக் கொண்டவர் ஆவார்.


மோசமான வானிலை நீடிக்கும் | சிலாங்கூரில் முன்னெச்செரிக்கை.

கோலாலம்பூர்,

பினாங்கு, பேரா, பெர்லிஸ், கெடா உட்பட தீபகற்ப மலேசியாவின் பல்வேறு மாநிலங்கள் மோசமான வானி லையால் பாதிக்கப்படும் என்று வானிலை இலாகா எச்சரித்துள்ளது.

அதே சமயம், சிலாங்கூரில் கிள்ளான், கோல சிலாங்கூர், கோலலங்காட், சபாக் பெர்ணம், சிப்பாங் ஆகிய மாவட்டங்களின் கடற்கரையோரப் பகுதிகளில் கடல் நீர் பெருக்கம் ஏற்படும் என்று சிலாங்கூர் மாநில தீய ணைப்பு, மீட்பு இலாகா கூறியுள்ளது. பினாங்கு, பேரா, பெர்லிஸ், கெடா ஆகிய மாநிலங்களில் எந்த நேரத்திலும் கடுமையான சூறாவளி காற்றுடன் கனத்த மழை பெய்யும் என்ற வானிலை இலாகாவின் எச்ச ரிக்கை நேற்று விடப்பட்டது.

கிளந்தான், திரெங்கானு மாநிலங்களிலும் கடுமையான காற்று மழை பெய்யும் என்று எச்சரிக் கப்பட்டுள்ளது. ஆரஞ்சு, மஞ்சள், சிவப்பு என மூன்று வண்ணங்களில் இந்த எச்சரிக்கைகள் விடப்பட்டுள்ளன. மஞ்சள் நிற எச்ச ரிக்கை, மக்களுக்கு உடனடி மிரட்டலை ஏற்படுத்தாத வானிலைச் சூழலை குறிக்கின்றது.

ஆரஞ்சு நிற எச்சரிக்கை, பாதிக்கப்பட்ட இடங்களில் மக்கள் மோசமான சூழலை எதிர்நோக்க தயாராக இருக்க வேண்டும் என்பதை காட்டுகிறது. சிவப்பு நிற எச்சரிக்கை,உடனே அபாய இடத்திலிருந்து வெளியேற வேண்டும் என்று குறிப்பிடுகிறது.

Read More: Malaysia Nanban News paper on 6.11.2017


நஜீப்புக்கு எதிரான வழக்குகளை மீட்க அனுமதி.

கோலாலம்பூர்,

முன்னாள் பிரதமர் டத்தோஸ்ரீ நஜீப் துன் ரசாக்கிற்கு எதிராக கடந்த ஜனவரி 28  இல் பதிவு செய்யப்பட்ட மூன்று கள்ளப்பண பரிமாற்ற வழக்குகளை அரசுத்தரப்பு திரும்பப்பெற இங்குள்ள உயர்நீதிமன்ற நீதிபதி முகமட் நஸ்லான் முகமட் ஹஸாலி நேற்று அனுமதித்துள்ளார். அவ்வழக்குகளில் குற்றஞ்சா ட்டப்பட்டவர் முழு விடுதலை அளவுக்கின்றி வழக்கு நடவடிக்கைகளிலிருந்து விடுவிக்கப்படுகிறார். இவ்வழக்கில் அரசுத்தரப்பு வழக்கறிஞராக சட்டத்துறைத்தலைவர் டோமி தோமஸ் செயல்படுகிறார்.

Read More: Malaysia Nanban Tamil Daily on 8.2.2019


வடிவேலு, சிங்கமுத்துவுக்கு கைது ஆணை

நில மோசடி தொடர்பான வழக்கு விசாரணைக்கு நடிகர்கள் வடிவேலுவும், சிங்கமுத்துவும் நேரில் ஆஜராகவில்லை என்றால், அவர்களுக்கு எதிராக கைது ஆணை பிறப்பிக்கப்படும் என்று சென்னை உயர்நீதிமன்றம் உத்தரவிட்டுள்ளது. சென்னை புறநகரில் நகைச்சுவை நடிகர் வடிவேலு சில சோத்துக்களை வாங்கினார். இந்த சோத்துக்களை மற்றொரு நகைச்சுவை நடிகர் சிங்கமுத்து, வடி வேலுவுக்கு வாங்கிக் கொடுத்தார். இந்த சோத்துக்கள் போலி ஆவணங்கள் மூலம் வடிவேலுவுக்கு விற்பனை செயப்பட்டது தெரியவந்தது. இதுகுறித்து போலீசார் மோசடி வழக்குகளை பதிவு செய்தனர். இந்த மோசடி வழக்குகளில் குற்றம் சுமத்தப்பட்ட கங்கா உள்பட 5 பேர் தங்கள் மீதான வழக்கை ரத்து செயக்கோரி சென்னை ஐகோர்ட்டில் வழக்கு தொடர்ந்தனர். இந்த வழக்கு நீதிபதி எம்.வி.முரளிதரன் முன்பு நிலுவையில் இருந்து வருகிறது. இந்த வழக்கு கடந்த முறை விசாரணைக்கு வந்தபோது, நடிகர்கள் வடிவேலு, சிங்கமுத்து ஆகியோர் இடையே இருந்த பிரச்சினையை பேசி தீர்த்துக் கொண்டதாகவும், எனவே இந்த மோசடி வழக்கை ரத்து செயவேண்டும் என்றும் இருதரப்பு வக்கீல்கள் சார்பில் கூறப்பட்டது. இதையடுத்து, வடிவேலு வையும், சிங்கமுத்துவையும் ஏப்ரல் 7ஆம் தேதி நேரில் ஆஜராகவேண்டும் என்று நீதிபதி ஏற்கெனவே உத்தரவிட்டிருந்தார். இந்த வழக்கு இன்று நீதிபதி முன்பு விசாரணைக்கு வந்தபோது, இருவரும் ஆஜராகவில்லை. இதற்கு கடும் கண்டனம் தெரிவித்த நீதிபதி எம்.வி. முரளி தரன் பிறப்பித்த இடைக்கால உத்தரவில் கூறியிருப்பதாவது: தங்களுக்குள் உள்ள பிரச்சினைகளை பேசி தீர்த்துக்கொள்வதாக இருதரப்பினரும் கூறிய தால், அதனால் அவர்களை நேரில் ஆஜராக உத்தரவிட்டேன். ஆனால், அவர்கள் இருவரும் வரவில்லை. அதற்கு அற்பத்தனமாக காரணங்களை இருதரப் பினர் சார்பில் ஆஜரான வக்கீல்கள் கூறுகின்றனர். அவர்கள் நேரில் ஆஜராகாதது, கோர்ட்டு உத்தரவை அவமதிக்கும் செயலாகும். எனவே, இந்த வழக்கை வரும் 20ஆம் தேதி தள்ளிவைக்கிறேன். அன்று பிற்பகல் 2.15 மணிக்கு வடிவேலும், சிங்கமுத்துவும் நேரில் ஆஜராக வேண்டும். அப்படி ஆஜராகவில்லை என்றால், அவர்களுக்கு எதிராக கைது ஆணை பிறப்பிக்கவும் இந்த நீதிமன்றம் தயங்காது. இவ்வாறு நீதிபதி உத்தரவிட்டுள்ளார்.


ஹிலாரியைப் பார்த்ததும் திரும்பி நின்ற அமெரிக்க மக்கள்

அமெரிக்க அதிபர் தேர்தலில் போட்டியிடும் ஹிலாரி கிளிண்டன் கலந்து கொண்ட நிகழ்ச்சி ஒன்றில், பார்வையாளர்கள் அவருடன் கூட்டமாக செல்பி எடுத்துக் கொண்ட புகைப்படம் ஒன்று வைரலாக இணையத்தில் பரவி வருகிறது. அமெரிக்காவின் அடுத்த அதிபரைத் தேர்வு செய்வதற்கான தேர்தல் வருகிற நவம்பர் 8-ந் தேதி நடைபெற இருக்கிறது. இதில் ஜனநாயக கட்சி வேட்பாளராக ஹிலாரி கிளிண்டனும், குடியரசு கட்சி வேட்பாளராக டொனால்டு டிரம்ப்பும் போட்டியிடுகின்றனர். இவர்களில் ஹிலாரிக்கே அதிக வெற்றி வாய்ப்பு இருப்பதாக பெரும்பாலான கருத்துக்கணிப்புகள் கூறுகின்றன. இதனால் அவர் பங்கேற்கும் நிகழ்ச்சிகளில் அவருடன் புகைப்படம் எடுத்துக் கொள்ள மக்கள் ஆர்வம் காட்டுகின்றனர். ஆனால், முன்பு மாதிரி தமக்கு பிடித்தமான தலைவர்களுடன் புகைப்படம் எடுத்துக் கொள்ள மேடைக்குச் செல்ல வேண்டிய கட்டாயம் மக்களுக்கு இருப்பதில்லை. தங்களது செல்போன் மூலமே பிடித்தவர்களுடன் செல்பி எடுத்துக் கொள்கிறார்கள். அந்தவகையில் சமீபத்தில் நிகழ்ச்சி ஒன்றில் கலந்து கொள்ள வந்திருந்தார் ஹிலாரி. அவர் வந்ததும், அங்கு கூடியிருந்த மக்கள் உடனடியாக திரும்பி நின்று கொண்டனர். வேறு எதற்கு ஹிலாரியுடன் தங்களது செல்போனில் புகைப்படம் எடுத்துக் கொள்ளத்தான். ஒரே நேரத்தில் அங்கு கூடியிருந்தவர்கள் அனைவரும் திரும்பி நின்றது, பார்ப்பதற்கு அவர்களது எதிர்ப்பை பதிவு செய்வது போல் காட்சி அளித்தது. ஆனால், அது செல்பிக்காகத் தான் என்பது அவர்களது கைகளில் உள்ள செல்போனைப் பார்த்த பிறகே புரிகிறது. ஹிலாரியும் சிரித்த முகத்துடன் பொறுமையாக ஒவ்வொரு பக்கமாகத் திரும்பி செல்பிக்கு போஸ் கொடுத்துள்ளார்.


புதிய வீடுகள் கட்டும்வரை வெளியேற மாட்டோம். மக்கள் போராட்டம்

(பார்த்திபன் நாகராஜன்) ஜிஞ்சாங்,

புதிய வீடுகள் கட்டித் தரும் வரை தற்போதைய வீடு களை காலி செய்ய மாட்டோம் என்று ஜிஞ் சாங் செலாத்தான் தம்பாஹான் மக்கள் நேற்று உறுதியுடன் கூறினர்.பத்துகேவ்ஸ் உட்பட பல பகுதியில் இருந்து வெளியேற்றப் பட்ட மக்களுக்காக ஜிஞ்சாங் செலாத்தான் தம்பாஹானில் லோட் இடங்கள் ஒதுக்கப்பட்டன.

இவ்விடத்திற்கு விரைவில் நில உரிமை பத்திரங்கள் வழங்கப்படும் என்று கூறப்பட்டது. இதனால் மக்கள் அப்பகு தியில் வீடுகளை கட்டி பல ஆண்டுகளாக வாழ்ந்து வருகின்றனர்.

Read More: Malaysia Nanban Tamil Daily on 5.2.2018


விலங்குகள் உலகம்

கோஸ்டாரிகா பகுதியில் சமீபத்தில் புதிய பச்சை நிறத்தில் உள்ள கண்ணாடி தவளை இனத்தை ஆய்வாளர்கள் கண்டறிந்துள்ளனர். இதே பகுதியில் 14 விதமான கண்ணாடி தவளைகள் வசிக்கின்றன. இவற்றின் வயிற்றுக்கு அடிப்பகுதி மென்மையாக இருப்பதால், உள்ளே உள்ள அங்கங்கள் அப்படியே தெரியும். அதனால்தான் அவற்றுக்கு கண்ணாடி தவளை என்று பெயர்


பாஜகவினருக்கு அதிமுகவினர் தக்க பதிலடி கொடுப்பார்கள்: ஜெயக்குமார் ஆவேசம்

தமிழக அரசு குறித்து பாஜக தலைவர்கள் அவதூறாக பேசி வருவதை நிறுத்தி கொள்ளாவிட்டால் அதிமுகவினர் தக்க பதிலடி கொடுப்பார்கள் என அமைச்சர் ஜெயக்குமார் எச்சரித்துள்ளார்.
இதுகுறித்து சென்னையில் நேற்று செய்தியாளர்களை சந்தித்த அவர், தமிழகத்தில் 58 லட்சம் மாணவர்கள் முட்டை சாப்பிடுகிறார்கள். முட்டை நிறுவ னங்களில் வரி ஏய்ப்பு செய்தது குறித்து வருமானவரித்துறை சோதனை செய்கிறார்கள் என்றால், அதற்கு முட்டை கொள்முதலில் ஊழல் என்று எப்படி சொல்ல முடியும்?. எனவே இதில் எந்தவிதமான உண்மையும் இல்லை.
தேவையில்லாமல் இது போன்ற குற்றச்சாட்டை மாநில அரசு மீது சுமத்துவது மத்தியில் இருப்பவர்களுக்கு வாடிக்கையாகிவிட்டது. எனவே இதோடு அவர்கள் பேச்சை நிறுத்திக் கொள்ள வேண்டும். அதிமுக தொண்டர்கள் கிளர்ந்து எழுந்தார்கள் என்றால், அதன் விளைவுகள் மோசமாக இருக்கும். இவ்வாறு அவர் கூறினார்.


குழந்தை பெற்ற 26 நாட்களில் இரட்டை குழந்தைகளை பெற்றெடுத்த கர்ப்பிணி

டாக்கா,

வங்காளதேசம் நாட்டை சேர்ந்த ஒரு பெண் இரட்டை கருப்பைகள் மூலம் அடுத்தடுத்து இரு மாதங்களில் 3 குழந்தைகளை பெற்றெடுத்துள்ளார். வங்காள தேசத்தின் தென்மேற்கில் அமைந்துள்ளது ஜெசோர் பகுதி. இங்குள்ள ஷர்ஷா கிராமத்தைச் சேர்ந்தவர் அரிபா சுல்தானா இதி. இவர் கடந்த ஆண்டு கர்ப்பம் அடைந்தார். இதையடுத்து தொடர்ந்து மருத்துவ பரிசோதனைகள் செய்யப்பட்டன. அல்ட்ரா சவுண்ட் சோதனையின் போது ஆரிஃபாவுக்கு இரட்டை கருப்பைகள் இருப்பது தெரிய வந்தது.

இதற்கிடையே, பிப்ரவரி மாதம் 25ஆம் தேதி ஆரிஃபா ஒரு கருப்பை மூலம் ஆண் குழந்தை ஒன்றை பெற்றெடுத்தார். அதன்பின்னர், ஒரு மாதத்துக்குப் பிறகு மற்றொரு கருப்பை மூலம் மார்ச் 22-இல் அழகான இரட்டை குழந்தைகளை பெற்றெடுத்தார். தற்போது தாயும் குழந்தைகளும் நலமாக உள்ளனர் என டாக்டர்கள் தெரிவித்தனர்.

இதுகுறித்து டாக்டர்கள் கூறுகையில், மருத்துவ துறையில் இது ஓர் அரிதான நிகழ்வு. இதுபோன்ற சம்பவத்தை நான் முதன்முதலாக பார்க்கிறேன். இதற்கு முன்னால் இதுபோன்ற சம்பவத்தை நான் கேட்டதே இல்லை என தெரிவித்தார்.


என் கடினமான் உழைப்பில் நான் வெற்றிபெற்றேன். லாவண்யா பெருமிதம்

வெற்றி நம் வாசலை ஒரு நாள் நிச்சயம் தட்டும் என தேசிய அளவில் நடைபெற்ற நாட்டுப் பற்றை வெளிப்படுத்தும் செனி நெகாராகூ ஓவியப் போட்டி யின் இடைநிலைப்பள்ளி மாணவர்களுக்கான போட்டியில் முதல் நிலையில் வெற்றி வாகை சூடிய மாணவி லாவண்யா முரளி கூறுகிறார். நேற்று முன்தினம் தலைநகரில் நடைபெற்ற இந்த பரிசளிப்பு நிகழ்வின் போது பிரதமர் டத்தோஸ்ரீ நஜீப்பிடமிருந்து 5 ஆயிரம் வெள்ளிக்கான முதல் பரிசை பெற்றபோது உள்ளம் பெரும் ஆனந்தத்தில் மூழ்கிய தாக ஜொகூர்பாரு கான்வெண்ட் இடைநிலைப்பள்ளியின் 4ஆம் படிவ மாணவியுமான லாவண்யா முரளி தெரிவித்தார். தன் பெற்றோர் தான் மூன்று வயதாக இருக்கும் போதே ஓவிய வகுப்புகளில் பங்கு கொள்ள தூண்டியதன் அடிப்படையில் ஓவியத் துறையில் மிகுந்த ஆர் வம் கொண்டதாக குறிப்பிட்ட அவர் சிறுவயது முதற்கொண்டே ஆங்காங்கு நடக்கும் ஓவியப் போட்டிகளில் பங்குகொண்டு வெற்றி வாகை சூடியதையும் நினைவு கூர்ந்தார். மொத்தம் 10 ஆயிரத்து 126 பள்ளிகளிலிருந்து சுமார் 5 லட்சத்திற்கும் மேற்பட்டோர் இந்த ஓவியப் போட்டியில் பங்கு கொண்டதாக குறிப்பிட்ட லாவண்யா முரளி மூன்று பிரிவுகளுக்கான போட்டிகளில் இடைநிலைப்பள்ளிகளின் வெற்றியாளராகதான் அறிவிக் கப்பட்டபோது ஒரு இந்திய மாணவி தேசிய அளவில் வெற்றி பெற்றதை மிகவும் பெருமையாக எண்ணிக் கொண்டதாக குறிப்பிட்டார். ஓவியத் துறையிலும் முன்னேற முடியும் என்பதற்கு தான் ஒரு சான்று என குறிப்பிட்ட லாவண்யா முரளி ஓவியத்துறை இந்திய மாணவர்களுக்கு கை வந்த கலையாக இருப்பதால் இத்துறையை இந்திய மாண வர்கள் புறக்கணித்து விடக் கூடாது எனவும் கேட்டுக் கொண்டார்.தன் தந்தை எஸ்.முரளி தாயார் சுஜாதா மேனன் ஆகியோருக்கு தான் எப்போதும் நன்றி கூற கடமைப்பட்டுள்ளதாக தெரி வித்த அவர், தனது பெற்றோரின் துணையின்றி ஊக்க மின்றி தான் வெற்றி பெற முடியாது எனவும் குறிப்பிட்டார். ஓவியத் துறையில் பட்டம் பெற வேண்டும் என்பது தனது லட்சியம் என குறிப்பிட்ட லாவண்யா முரளி தனது வெற்றியை பெற்றோருக்கும் இந்திய சமு தாயத்திற்கும் பகிர்ந்தளிப்பதாகவும் குறிப்பிட்டார்.இதனிடையே தனது மகளின் வெற்றியை பெருமையுடன் குறிப்பிட்ட ஜொகூர்பாரு அருள்மிகு இராஜமாரியம்மன் தேவஸ்தான பொருளாளருமான லாவண்யாவின் தந்தை எஸ்.முரளி மகளின் வளர்ச்சிக்கு தன் மனைவி சுஜாதா மேனன் பெரும் பங்காற்றியுள்ளதாக குறிப்பிட்டார். சிறு வயதிலேயே வரைவதில் காட்டி வந்த ஆர்வம் காரணமாக அத்துறையில் அவருக்கு தாங்கள் ஊக்கம் காட்டி வந்ததாக குறிப்பிட்ட எஸ்.முரளி நாட் டின் முதல் பிரதமர் துங்கு அப்துல் ரஹ்மானின் படத்தை வரைந்து போட்டிக்கு அனுப்பியதன் வழி இந்த வெற்றியை அவரால் பெற முடிந்ததாக குறிப் பிட்டார்.


தனது செயலுக்கு பொறுப்பேற்க அம்பிகாவிற்கு துணிச்சல் உண்டா?

கோலாலம்பூர்,

பிரதமர் டத்தோஸ்ரீ நஜீப் துன் ரசாக்கிடமிருந்து பாஸ் தலைவர்கள் பணம் பெற்றதாக சரவா ரிப்போர்ட் சஞ்சிகையின்  ஆசிரியர்  கிளேர் ரெவ்கேஸ்டலுக்கு தகவல்கள்  வழங்கியதாக கூறப்படும் மலேசிய வழக்கறிஞர் மன்ற முன்னாள் தலைவர் டத்தோஅம்பிகா ஸ்ரீநிவாசன் தனது நடவடிக்கைக்காக பொறுப்பேற்கும் துணிச்சல் வேண்டும் என்று துணைப்பிரதமர் டத்தோஸ்ரீ டாக்டர்  அகமட் ஜாஹிட் ஹமிடி கூறினார்.

கற்களை தூக்கி எறிந்து விட்டு ஒன்றும் தெரியாதவரைப் போல் அம்பிகா இருக்கக்கூடாது. இந்த விவகாரத்தில் பத்திரிகையாளர்களை சந்திப்பதை அவர் தவிர்த்து வருவதைப் பார்த்தால் அப்படித்தான் நினைக்கத் தோன்றுகிறது.  முன்பு நமக்கு தெரிந்த வரையில் அம்பிகா ஒரு துணிச்சல்காரர். ஆனால், பிரச்சினை பூதாகரமாக வெடிக்கும் போது அதனை எதிர்கொள்ள அவருக்கு துணிச்சல் இல்லை. அதனால்தான் பத்திரிகையாளர்களை சந்திப்பதை அவர் தவிர்த்தே வருகிறார். துணிச்சல் இல்லாதவர் என்று ஜாஹிட் தெரிவித்தார்.

Read More: Malaysia Nanban News Paper on 3.11.2017


`ஊடக உந்தல் கருதி கட்சியை அறிவிக்க முடியாது’: கமல்

கமல்ஹாசன் ஆனந்த விகடனில் எழுதிவரும் `என்னுள் மையம் கொண்ட புயல்' தொடரில், ‘ இனியும் தாமதியாது கூடுவோம். பட்டிமன்றம் போட்டுப் பேச அல்ல; செயல் திட்டங்கள் தீட்ட. திட்டங்களுடன் நான் கூட்ட நினைப்பது வெறும் தொண்டர் கூட்டத்தை மட்டுமல்ல; தலைவர்களின் பெருங்குழுவை.

இதை ஒரு தியாகமாக நினைத்து முன்வருபவர்கள் இப்போதே தயவுசெய்து ஒதுங்கிக் கொள்ளுங்கள். தியாகமாக நினைத்து வருபவர்கள் எதையோ இதற்காக இழப்பது போன்ற உணர்வுடன் வந்து எம்மைத் தேவையில்லாமல் கடன்படச் செய்வார்கள். தமிழகத்துக்குச் செய்ய வேண்டிய கடமையாக நினைத்து வருபவர்களை இருகரம் கூப்பி வரவேற்கிறேன். செய்வார்கள் எனக் காத்திருந்தது போதும். நம்மால் முடியும், என்னால் முடியும். என்னால் முடியும் என்றால் உன்னாலும் முடியும். நாம்  தொடர்பில் இருக்கவும், நம் இயக்கத்தார் மக்களுடனும் என்னுடனும் தொடர்புகொள்ள வசதியாக இருக்கவும் சில ஏற்பாடுகள் நடக்கின்றன. அதைப் பற்றிய அறிவிப்பு, வரும் நவம்பர் 7-ம் தேதி வெளியாகும்’ என்று எழுதியிருந்தார்.

இதனால், நேரடி அரசியல் என்ட்ரி குறித்த அறிவிப்பை கமல், தனது பிறந்த நாளான நவம்பர் 7-ல் வெளியிடுவார் என்று பரவலாகத் தமிழ் ஊடகங்கள் முதல் தேசிய ஊடகங்கள் வரை செய்தி வெளியானது. இந்தநிலையில், நவம்பர் 7-ல் புதிய கட்சி அறிவிப்பு இல்லை என்று நடிகர் கமல்ஹாசன் தெரிவித்துள்ளார்.

இதுதொடர்பாக ட்விட்டரில் பதிவிட்டுள்ள அவர், ‘ஊடக உந்தல் கருதி கட்சியை அறிவிக்க முடியாது. நவம்பர் 7-ல் இயக்கத்தார் கூடுவது எம் பலவருட வழக்கம். பொது அறிவிப்புகள் மக்கள் மன்றத்திலேயே நடக்கும்’ என்று பதிவிட்டுள்ளார். இதன்மூலம் அரசியல் கட்சி குறித்த அறிவிப்புகளுக்கு கமல் முற்றுப்புள்ளி வைத்துள்ளார்.


ஏங்க... நீங்க என்ன இங்க வந்திருக்கீங்க... மு.க.அழகிரி

செப்டம்பர் 5ஆம் தேதி சென்னையில் கலைஞர் நினைவிடம் நோக்கி பேரணி நடத்தப்படும். இதில் 75 ஆயிரத்தில் இருந்து ஒரு லட்சம் தொண்டர்கள் வரை கலந்து கொள்வார்கள் என்று முன்னாள் மத்திய அமைச்சர் மு.க.அழகிரி தெரிவித்திருந்தார்.

இந்த நிலையில் இன்று காலை மதுரை டி.வி.எஸ். நகரில் உள்ள தயா திருமண மண்டபத்தில் மு.க.அழகிரி தனது ஆதரவாளர்களுடன் ஆலோசனை நடத்தினார். அப்போது அழகிரிக்கு வாழ்த்து சொல்ல பாஜகவைச் சேர்ந்த மாவட்ட தலைவர் சசிராமன் உள்ளிட்ட சிலர் வந்திருந்தனர்.

ஆலோசனைக் கூட்டத்திற்கு வந்த அழகிரி, பாஜகவை சேர்ந்தவர்கள் முன் வரிசையில் அமர்ந்திருந்ததை பார்த்தவுடன், ஏங்க... நீங்க என்ன இங்க வந்திருக்கீங்க... பாஜக பின்னாடி இருக்குன்னு சொல்றாங்க... நீங்க வந்திருக்கிற பாத்தா அதை உறுதிப்படுத்துற மாதிரியால்ல இருக்கு? என்ன விஷயம்? சொல்லுங்க... என கேட்டார்.

அதற்கு அவர்கள், அண்ணே... வாஜ்பாய் அஸ்தியை கறைப்பது சம்மந்தமா அழைக்க வந்தோம் என தெரிவிக்க, கூட்டத்தில் இருந்த தொண்டர் ஒருவர், ஏம்பா இப்பதான் முதல் கூட்டம் போட்டிருக்கோம், நீங்க என்னென்னா அபசகுணமா வந்து அஸ்தி, அது இதுன்னு... போங்க போங்க என்று சொல்ல, சிறு நேரம் சலசலப்பு ஏற்பட்டது. பின்னர் அவர்கள் புறப்பட்டதும், தனது ஆதரவாளர்களுடன் ஆலோசனையை நடத்தினார் அழகிரி.


100 நாட்கள் வாக்குறுதி. 310 நாட்கள் ஆகியும் நிறைவேறவில்லையே!

(எஸ்.எஸ்.பரதன்) தஞ்சோங் மாலிம்,

பொதுத்தேர்தலுக்கு முன்னதாக, ஒரு முறை ஒரு நிகழ்ச்சியில் சிலர் அரசியல் பேசிக்கொண்டிருந்தனர். இந்த முறை எதிர்க்கட்சிக்கு ஓட்டுப் போடு கிறோம், ஜெயிக்க வைக்கிறோம், உடனே என் பாட்டிக்கு ஐ.சி. (அடையாள அட்டை) எடுக்கிறோம் என்று அவர்களில் ஒருவர் கூறிக்கொண்டிருந்தார். அவர் நிச்சயமாக நம்பிக்கைக் கூட்டணிக்குத்தான் வாக்களித்திருப்பார். ஆனால், அவரின் பாட்டிக்கு நிச்சயம் அடையாள அட்டை கிடைத்திருக்காது என்று அந்த உரையாடலை செவிமடுத்த ஒருவர் கூறினார்.

Read More: Malaysia Nanban Tamil Daily on 13.3.2019


மரணத்திற்கு பின் மனிதன் உணர்வது என்ன?- செத்துப்பிழைத்தவள் தரும் விளக்கம்!!

மரணம் எனும் உயிர் பிரிதலின் பிறகு என்ன நிலையை மனிதன் அடையக்கூடும் என பல்வேறு ஆராய்ச்சிகள் விவாதங்கள் ஆங்கங்கே நடந்து கொண்டிருக்கும் வேலையில் மரணம் எப்படிபட்டது மரணத்தை உணரும் தருணம் எப்படி இருக்கும் என்று புதுவிளக்கம் கொடுத்துள்ளார் ஹாங்காங்கை சேர்ந்த 25 வயது இளம்பெண்.

ஹாங்காங்கை சேர்ந்த 25 வயது இளம்பெண்ணான மிச்சைலி எல்மேன் என்பவருக்கு அவருடைய 11-வது வயதில் மூளை அறுவை சிகிச்சை செய்ய ப்பட்டது. அந்த மூளை அறுவை சிகிச்சையின் பொழுது சில மணித்துளிகள் அவரது உயிர் பிரிந்ததாகவும் அதனை அவர் உணர்ந்ததாகவும் குறிப்பி ட்டுள்ளார்.

அப்போது தான் கட்டிலில் படுத்திருந்தபடியே சில அடி உயரத்திற்கு மிதந்ததாக கூறிய மிச்சைலி எல்மேன் அந்த தருணம் மிக அமைதியாக இருந்ததாகவும் மரணம் என்பது அமைதியானது எனவே மரணத்தைக்கண்டு யாரும் அஞ்சவேண்டியதில்லை எனவும் குறிப்பிட்டுள்ளார்.


சாபாவில் மேலும் 19 பேர் கைது

மலேசிய ஊழல்தடுப்பு ஆணையம் (எம்ஏசிசி) சாபா நீரளிப்புத் துறை விவகாரம் தொடர்பில் புதிதாக 19 பேரையும் ரிம2.4மில்லியன் ரொக்கத்தையும் கைப்பற்றியிருப்பதாக சைனா பிரஸ் அறிவித்துள்ளது. மாநிலத்தின் பல்வேறு இடங்களில் கைதும் சொத்துப் பறிமுதலும் நடந்திருப்பதாக அந்த நாளேடு கூறிற்று. அடையாளம் தெரிவிக்கப்படாத வட்டாரங்களை மேற்கோள்காட்டி செய்தி வெளியிட்டிருக்கும் சைனா பிரஸ், கைதானவர்களில் சிலர் நீரளிப்புத்துறை வழங்கிய குத்தகைகளிலிருந்து 27 முதல் 30 விழுக் காடு வரை கையூட்டு பெற்று வந்ததாகக் கூறியது. கைது நடவடிக்கை மேற்கொள்ளப்பட்டதை எம்ஏசிசி துணைத் தலைமை ஆணையர் (நடவடிக்கை) அஸாம் பாகி உறுதிப்படுதினார் என்றும் அந்த நாளேடு தெரிவித்தது. ஆனால்,விசாரணை நடை பெறுவதால்அவர் மேல்விவரங்களை வெளியிடவில்லை. இதுவரை நடந்துள்ள விசாரணைகளில், அவ்விவகாரத்தில் தேசிய- நிலை அரசியல் பெரும் புள்ளி கள் சம்பந்தப்பட்டிருப்பதற்காக தெரியவில்லை என்று அஸாம் குறிப்பிட்டார். அது ஒரு சாதாரண விசாரணை தான் என்றுரைத்த அவர், அதை அரசியல் விவகாரமாக மாற்றிவிடவேண்டாம் எனக் கேட்டுக்கொண்டார்.


மனைவி தூங்குவதற்கு ஒளிரும் பெட்டி தயாரித்த  பேஸ்புக் அதிபர்

நியூயார்க்,

பேஸ்புக் சமூக வலைதளத்தின் அதிபர் மார்க் ஸுகர் பெர்க் தன் மனைவி இடையூறு எதுவும் இன்றி தூங்குவதற்கு ஒளிரும் மரப் பெட்டி ஒன்று தயாரித்துள்ளார்.இறந்த மனைவிக்காக முகலாய பேரரசர் ஷாஜஹான் தாஜ்மகாலை கட்டினார். ஆனால் பேஸ்புக் சமூக வலைதளத்தின் அதிபர் மார்க் ஸுகர் பெர்க் உயிருடன் இருக்கும் தன் மனைவிக்காக மரப் பெட்டி ஒன்று தயாரித்துள்ளார்.

மார்க் ஷூகர் பெர்க்கின் மனைவி பிரிஸ்சில்லா. இரவு நேரத்தில் இவர் இடையூறு எதுவும் இன்றி தூங்க வசதியாக ஒளிரும் தன்மை வாய்ந்த மரப்பெட்டியை மார் தயாரிக்கிறார். தூங்கும் போது அந்த பெட்டிக்குள் செல்போன் கொண்டு செல்ல முடியாது.

காலையில் அவர் கண் விழித்து எழ வசதியாக 6 மணி மற்றும் 7 மணிக்கு பெட்டியில் இருந்து மங்கலான ஒளி கிளம்புகிறது. ஏனெனில் அப்போதுதான் ஸுகர்பெர்க்கின் மகள்கள் தூங்கி எழுந்து கண் விழிப்பார்கள். இந்த பெட்டி தங்களது நண்பர்கள் மத்தியிலும் பிரபலமாகி விட்டது என ஷூகர்பெர்க் தெரிவித்துள்ளார். பொது மக்கள் பயன்படுத்தும்  வகையில் பிரபலப்படுத்த உள்ளதாகவும் அவர் கூறினார்.


ஒரு குடும்பம் ஒரு வீடு பி40; எம்40 மக்களுக்கான வாங்கும் சக்திக்கு ஏற்ற வீடமைப்புத் திட்டம்

கோலாலம்பூர், பிப். 13-

நாட்டிலுள்ள பி40 மற்றும் எம்40 பிரிவுகளைச் சேர்ந்த மக்களுக்காக அவர்கள் வாங்கும் சக்திக்கு ஏற்ற விலையிலான வீடமைப்புத் திட்டத்தை அரசாங்கம் தொடங்கியுள்ளது. ஒரு குடும்பம் ஒரு வீடு என்ற கருப்பொருளிலான இத்திட்டம் முறையாக நிறைவேறுவதற்கான செயல்முறைகளை அரசாங்கம் வகுத்து வருகிறது என பிரதமர் டத்தோஸ்ரீ இஸ்மாயில் சப்ரி யாக்கோப் கூறியுள்ளார்.

அவ்விரு பிரிவுகளையும் சேர்ந்த மக்கள் வீடுகள் வாங்குவதை எளிதாக்கும் பொருட்டு நிதியளிப்பு முறைகளை பேங்க் நெகாரா மலேசியா மறுஆய்வு செய்ய வேண்டும். மக்கள் வீடமைப்புத் திட்டங்களிலும் (பி.பி.ஆர்.) மற்ற வாங்கும் சக்திக்கு ஏற்ற வீடமைப்புத் திட்டங்களிலும் வீடுகளை வாங்குவோருக்கான கடனுதவி வசதிகளை நிதிக்கழகங்கள் எளிமையாக்குவதை இது உறுதி செய்யும் என்று அவர் குறிப்பிட்டார்.

இவற்றின் கீழ் நேரடியாக வீடுகளை வாங்குதல் மற்றும் வாடகை வாயிலாக வீட்டுரிமையாளராவதற்கு முன்னுரிமை வழங்கப்படும். மக்களின் நடப்பு தேவைகளை கவனத்தில் கொண்டு பி.பி.ஆர். வீடுகளுக்கு புதிய வழிமுறைகள் வரையப்படும். இவற்றுக்கு இணையத் தொடர்பு, ஃபைபர் இணைப்பு, பொது போக்குவரத்து, தரமான வடிவமைப்பு போன்ற வசதிகளுக்கு இங்கு சிறப்பு கவனம் தரப்படும்.

மத்திய அரசாங்கம், மாநில அரசாங்கங்கள், தனியார் வீடமைப்பு நிறுவனத்தினரின் ஈடுபாட்டுடன் 12 ஆவது மலேசியத் திட்டத்தின் கீழ் நாடு முழுவதும் 500,000 வாங்கும் வசதியுடைய வீடுகள் நிர்மாணிக்கப்படும். அதிகரித்து வரும் மக்கள் தொகையின் தேவைகளைப் பூர்த்தி செய்யும் பொருட்டு போதுமான, அதே சமயம் தரமான வீடுகள் இருப்பதை அரசாங்கம் உறுதி செய்யும். ஆதலால், ஹோப் எனும் வீட்டுரிமைத் திட்டத்தை வீடமைப்பு, ஊராட்சித் துறை அமைச்சு அறிமுகம் செய்துள்ளது.

திட்டத்திற்கு உறுதுணையாக இருக்க வேண்டும்

இதன் வழி, வீட்டு வசதி மேம்பாடு, நிதியுதவிக்கான மேலும் முழுமையான ஒரு சூழல் உறுதி செய்யப்படுவதுடன் மலேசியர்கள் வீட்டுரிமையாளர்களாகும் திட்டத்திற்கு உறுதுணையாக இருக்கும் என சப்ரி யாக்கோப் கூறியுள்ளார்.

மேலும்:

* இளைய தலைமுறையினருக்காக வாங்கும் சக்திக்கு ஏற்ற வீடுகளை அதிகமாக மேம்படுத்துவதில் அரசாங்கம் அர்ப்பணிப்பு கொண்டுள்ளது;

* எம்40 பிரிவிலிருந்து அதிகமானவர்கள் வீட்டுரிமையாளர் ஆவதை உறுதிப்படுத்துவதற்காக புறநகர்கள் மற்றும் சிறிய நகரங்களில் வாங்கும் சக்திக்கு ஏற்ற வீடுகளை நிர்மாணிப்பது.

இலக்கு நிறைவேறும் வழிவகைகள்

ஒரு குடும்பம் ஒரு வீடு என்ற இலக்கு நிறைவடைவதை உறுதி செய்வதற்கு:

* அரசாங்கம் மானியங்களை வழங்கும்;

* மாநில அரசாங்கங்கள் நிலங்களை ஒதுக்கீடு செய்யும்;

* வங்கிகள் எளிதான நிதியுதவிகளை வழங்கும். பி.பி.ஆர். வீடுகளும் மற்ற வாங்கும் சக்திக்கு ஏற்ற வீடுகளும் நியாயமான விலையில் விற்கப்படுவதை இவற்றின் வழி உறுதி செய்ய முடியும்.

வாங்கும் சக்திக்கு ஏற்ற தேசிய வீடமைப்பு மன்றத்துடனான ஒரு சந்திப்புக்குப் பிறகு சப்ரி யாக்கோப் ஓர் அறிக்கையில் இவ்விவரங்களைக் கூறியுள்ளார். இதனிடையே, ஒரு குடும்பம் ஒரு வீடு என்ற அரசாங்கத்தின்  திட்டத்தை பொதுமக்கள் வரவேற்றுள்ளனர்.

மக்களிடையே வரவேற்பு

வாங்கும் சக்திக்கு ஏற்ற தேசிய வீடமைப்பு மன்றத்தின் வழி அரசாங்கம் பரிந்துரை செய்திருக்கும் ஒரு குடும்பம் ஒரு வீடு நிச்சயமாக வரவேற்கக்கூடியது என மக்கள் கருதுகின்றனர்.

பி40 மற்றும் எம்40 பிரிவைச் சேர்ந்த வசதி குறைந்த மற்றும் நடுத்தர வர்க்கத்தைச் சேர்ந்தவர்கள் தங்களின் சக்திக்கேற்ப வீடுகளை வாங்கிக் கொள்வதற்கு ஏற்படுத்தப்பட்டுள்ள இத்திட்டம் பலருக்கு மகிழ்ச்சியை ஏற்படுத்தும் என்பதில் சந்தேகமில்லை என சுங்கை, துரோலாக், ஈப்போ வட்டாரத்தைச்சேர்ந்த சமூக ஆர்வலர்களான சங்கர், பாலநாராயணன், கிருஷ்ணன் ஆகியோர் தெரிவித்தனர்.

வருமானம்  குறைந்தவர்களும் தங்களுக்கென வீடுகளை வாங்கிக் கொள்வதற்கு இத்திட்டம் அரிய வாய்ப்பாக அமையும் என்கின்றனர்.

ஏழைகளுக்கு அரிய வாய்ப்பு

இந்த வீட்டுடைமைத் திட்டத்தின் வழி நாடு தழுவிய நிலையில் வசதி குறைந்தவர்களும் வாங்கிக் கொள்ளும் விலையில், தரமான 5 லட்சம் வீடுகள் கட்டப்படவிருப்பது மகிழ்ச்சியளிக்கும் தகவலாகும் என்றனர்.

பெருகி வரும் மக்கள் தொகையை கருத்தில் கொண்டு இத்தகைய வீடுகளைக் கட்டுவதற்கு  மத்திய மாநில அரசுகளுடன் பேங்க் நெகாராவும் உதவிகள் வழங்க முன்வந்திருப்பது ஒரு குடும்பத்திற்கு ஒரு வீடு எனும் திட்டம் வெற்றி பெற உறுதுணையாக இருக்கும் என தெரிவித்தனர்.

வீடுகளை வாங்குவதற்கான கடன் வழங்குவதில் நிபந்தனைகளை வங்கிகள் தளர்த்த வேண்டும், வட்டியைம் குறைக்க வேண்டும். கடன் பெறுவதில் மக்களுக்கு ஆலோசனைகளையும் வழிகாட்டுதலையும் வங்கிகள் வழங்க வேண்டும். குறிப்பாக, கோவிட்-19 தொற்று பரவலின் காரணமாக பொருளாதாரம் பாதிப்படைந்த நிலையில் பி40 மற்றும் எம்40 பிரிவு மக்கள் அவதியுற்று வருவதால் இதுபோன்ற உதவிகள் அவசியமாகிறது என சங்கர், பாலநாராயணன், கிருஷ்ணன்  மூவரும் கருத்துரைத்தனர்.

நிலைமை மாற வேண்டும்

தற்போதைய சூழ்நிலையில் வீடுகள் வாங்குவது மக்களுக்கு எட்டாத கனியாக இருந்து வருகிறது. இந்நிலை மாற வேண்டுமானால் அரசாங்கம் சொன்னதைச் செய்ய வேண்டும். அவர்களுக்கு உதவும் பரிந்துரைகள் முறையாக செயல்படுத்தப்படுவதை உறுதி செய்ய வேண்டும் என அவர்கள் வலியுறுத்தினர்.

பிரதமர் சப்ரி யாக்கோப் கூறியிருப்பதை போல தேசிய வங்கியான பேங்க் நெகாரா இவ்விஷயத்தில் தலையிட வேண்டும் என அவர்கள் மேலும் கூறினர்.


ஓபிஎஸ்சும்,  நிர்மலா சீதாராமனும் பதவி விலக வேண்டும்!!- முக.ஸ்டாலின்

இன்று சென்னை கோபாலபுரத்தில் செய்தியாளர்களை சந்தித்த திமுக செயல்தலைவர் முக.ஸ்டாலின் திமுக தலைவர் கலைஞர் நலமாக உள்ளார். அண்மையில் நடந்த சிகிச்சைக்கு பிறகு லேசான காய்ச்சல் இருந்தது அதனால் அவருக்கு மருத்துவர்கள் சிகிச்சை அளித்தனர் மற்றபடி அதிர்ச்சிக்குரிய சம்பவம் எதுவும் இல்லை எனவே வந்தந்திகளை நம்பவேண்டாம் என கேட்டுக்கொண்டார்.

அப்போது துணை முதல்வர் ஓபிஎஸ்ஸை சந்திக்க மத்திய பெண் அமைச்சர் மறுப்பு பற்றிய கேள்விக்கு, துணை முதல்வர் அரசியல் மற்றும் அரசு சம்பந்தம் இல்லாமல் தனிப்பட்ட முறையில் நன்றி தெரிவிப்பதற்கு அதாவது ஓபிஎஸ்ஸின் சகோதரர் உடல்நிலை பாதிக்கப்பட்ட நிலையில் ராணுவ ஆம்புலன்ஸ் ஹெலிகாப்டரை கொடுத்து உதவியதற்கு நன்றி தெரிவிக்க சென்றேன் என கூறியுள்ளார். எப்படி அரசின் ராணுவ ஹெலிகாப்டரை தனிப்பட்ட முறையில் உதவிக்கு கொடுக்க முடியும். எனவே விதியை மீறி ராணுவ ஹெலிகாப்டரை கொடுத்த நிர்மலா சீதாராமனும், உதவி பெற்ற ஓபிஎஸ்சும் பதவி விலக வேண்டும் என கேட்டுக்கொண்டார்.

அதேபோல் ஓபிஎஸ் சொத்துகுவிப்பு வழக்கில் இன்று புதிய திருப்பம் ஏற்பட்டுள்ளது. ஓபிஎஸ் மட்டுமல்ல இபிஎஸ் உட்பட அனைத்து அமைச்சர்களும் தேர்தலை சந்திப்பதை போல சிறையையும் சந்திக்கும் நேரம் வரும். அவர்களின் ஊழல்களை திமுக பட்டியலிட்டு ஆளுநர் முன் வைத்துள்ளோம் எனவும் கூறினார்.


இராணுவ கிளர்ச்சியை மக்களுடன் தகர்த்தெறிந்து மீண்டும் அதிபரானவரின் கதை...

துருக்கி நாட்டின் தற்போதைய அதிபராக இருக்கும் ரெஜெப் தையீப் எர்டோகன் மீண்டும் இரண்டாவது முறையாக மக்களால் தேர்ந்தெடுக்கப்பட்டுள்ளார். தற்போதைய அதிபர் பதவிக்காலம் அடுத்த வருடம் வரை இருக்கிறது. இருந்தாலும் 2016 ஆம் ஆண்டில் ஏற்பட்ட இராணுவ சதி புரட்சி காரணமாக அதிபருக்கு மேலும் சில அதிகாரங்கள் வேண்டும் என்று அரசியல் சாசனத்தில் கூட்டிக்கொண்டார்.

அதன்படி அடுத்த வருடம் 2019 ல் நடக்க இருந்த தேர்தலை தனது அதிகாரத்தின் கீழ் இந்த வருடமே மாற்றினார். இதனால் துருக்கியில் கடந்த ஞாயிற்றுகிழமை அன்று பொது தேர்தலும், அதிபர் தேர்தலும் நடத்தப்பட்டது. நீதி மற்றும் முன்னேற்ற கட்சியைச் சேர்ந்தவர் அதிபர் எர்டோகன். இந்த தேர்தலில் மொத்தம் 99% வாக்குகள் பதிவானதில் எர்டோகன் போட்டியிட்ட கட்சி 53% வாக்குகள் பெற்றுள்ளது. எர்டோகனுக்கு கடும் போட்டியாக இருப்பார் என்று சொல்லப்பட்ட முகரம் இன்ஸின் மற்றும் அவர் போட்டியிட்ட கட்சியான மக்கள் குடியரசு கட்சி 31% வாக்குகளே பெற்றது.

துருக்கியில், நாடாளுமன்ற உறுப்பினர்கள் வாக்கு செலுத்துவதை வைத்துதான் அதிபர்கள் தேர்தெடுக்கப்பட்டு வந்தனர். 2014 ஆம் ஆண்டுக்கு முன்புவரை இப்படித்தான் தேர்ந்தெடுக்கப்பட்டுள்ளனர். 91 ஆண்டுகளுக்கு பிறகு 2014ஆம் ஆண்டில் நாட்டின் உயரிய பதவியான அதிபர் பதவி மக்களால் தேர்ந்தெடுக்கும் முறை கொண்டுவரப்பட்டது, அந்தத் தேர்தலில் அதிபராக தேர்தெடுக்கப்பட்டவர்தான் எர்டோகன். 2003 முதல் 2014 வரை எர்டோகன் துருக்கியின் பிரதமராக இருந்தது குறிப்பிடத்தக்கது.

எர்டோகன்னின் ஆட்சியில் துருக்கி பல்வேறாக செதுக்கப்பட்டுள்ளது, நாடு வளர்ச்சி பாதையில் சருக்காமல் சென்றுகொண்டிருக்கிறது என்று செல்லப்பட்டுள்ளது. இப்படியெல்லாம்  ஒரு பக்கம் சொன்னாலும். மறு பக்கத்தில் அவர் ஒரு சர்வாதிகாரி என்று சித்தரிக்கப்படுகிறார். எர்டோகன் தனது பதவியைத் தக்கவைத்துக்கொள்வதற்காக போட்டியாளர்களைப் பேசவிடாமல் செய்தார். பல்வேறு ஊடகவியலாளர்களை சிறையில் அடைத்தார். துருக்கிய அரசியலமைப்பையே மாற்றியமைத்தார். இது போன்ற காரியங்களைச் செய்ததனால் நடக்கப்போகும் தேர்தலில் அவரால் வெற்றி பெற முடியாது என்றார்கள், ஆனால் அவர் அந்தத் தேர்தலில் வெற்றி பெற்றார்.

துருக்கியில் இதுவரை ஐந்து முறை இராணுவம் ஆட்சியை அமைந்துள்ளது. இவரது ஆட்சிக் காலத்தில் 2016 ஆம் ஆண்டு இராணுவ சதி கிளர்ச்சி  ஏற்பட்டது. ஜூலை 15, 2016 ஆம் ஆண்டு துருக்கியின் பெரிய நகரான இஸ்தான்புல்லில் இருக்கும் பாஸ்போரஸ் ஜலசந்தி மீதுள்ள இரண்டு பாலத்தில் இராணுவ யுத்த டாங்குகளை கொண்டு இரவு 7:30 மணிக்கு ஆட்சி கவிழ்ப்பு முறையை தொடங்கியது இராணுவம். தலைநகர் அங்காராவிலும், இஸ்தான்புல்லிலும் திடீர் தாக்குதல் இராணுவத்தினர்களால் நடத்தப்பட்டது.

இராணுவ விமானங்கள் தாழ்வாக பறந்தன. அதைத் தொடர்ந்து அங்கு இராணுவ புரட்சிக்கான முயற்சி நடைபெறுவதாக பிரதமர் பினாலி யில்டிரிம் அறி வித்தார். இராணுவத்தில் உள்ள ஒரு பிரிவினர் புரட்சி முயற்சியில் ஈடுபட்டிருப்பதாகவும், அரசு படைகள் பதிலடி தருவதற்கு அழைக்கப்பட்டி ருப்பதாகவும் அவர் கூறினார்.

ஒரு மணி நேரம் கழித்து இராணுவத்தைச் சேர்ந்த ஒரு பிரிவு ஒரு அறிக்கையை வெளியிட்டது. அதில், ‘நாட்டை அமைதிக்கான அமைப்பு வழிநடத்துகிறது. ஊரடங்கும், இராணுவ சட்டமும் அமல்படுத்தப்படும். அரசியல் சட்ட ஒழுங்கையும், ஜனநாயகத்தையும், மனித உரிமைகளையும், சுதந்திரத்தையும் நிலை நாட்டுவதற்காகத்தான் இந்த புரட்சி’ என அதில் தெரிவிக்கப்பட்டிருந்தது. மார்மரிஸில் ஒய்வு எடுத்துக்கொண்டிருந்த எர்டோகன் கிளர்ச்சி ஏற்பட்டதை தொடர்ந்து தனது கைபேசியின் மூலமாக நாட்டு மக்களுக்கு செய்தி அனுப்பினார்.

இராணுவ தலைமையின் அங்கீகாரத்தை பெறாத ஒரு இராணுவ பிரிவு சதி புரட்சி செய்கிறது, மக்கள்தான் நாட்டுக்காக போராட்ட வேண்டும் என்றார். மக்களும் இஸ்தான்புல் போன்ற நகரங்களுக்கு திரண்டனர். இராணுவ கிளர்ச்சியாளர்களுக்கும் பொதுமக்களுக்குமிடையே சண்டைகள் மூண்டது, இருந்தாலும் நாட்டிற்காக பொதுமக்கள்  கிளர்ச்சியாளர்களை அடித்து துவம்சம் செய்தனர்.

ஆங்காங்கே மக்களிடமும், காவலர்களிடமும் கிளர்ச்சியாளர்கள் சரணடைந்தனர். இந்த சம்பவத்தால் அங்கு 200க்கும் மேற்பட்டோர் பலியாகினர். “இராணுவ கிளர்ச்சி முயற்சியினால் நடந்த மோதல்களில் 161 பேர் கொல்லப்பட்டனர், 1,440 பேர் காயம் அடைந்தனர். புரட்சி முயற்சியில் ஈடுபட்ட இராணுவ அதிகாரிகள், வீரர்கள் என 3000 பேர் கைது செய்யப்பட்டனர்” என பிரதமர் யில்டிரிம் அறிவித்தார். இரண்டு நாட்கள்வரை சலசலப்பாகவே இருந்துள்ளது. சாலைகளில் துப்பாக்கிச்சூடுகள், விமான நிலையம் முன்பு யுத்தபீரங்கிகள் நிப்பாட்டி வைக்கப்பட்டிருந்தன. இராணுவப்புரட்சி கைக்குள் கொண்டுவரப்பட்டவுடன் இராணுவப்படை தளபதிகள் மீண்டும் வேலைக்கு திரும்பினார்கள். இராணுவ கிளர்ச்சியில் முக்கியப்புள்ளியாக இருந்தவர்க ளுக்கு கடும் தண்டனைகள் வழங்கப்பட்டன, சிலர் கொல்லவும் பட்டனர்.

இவ்வாறு எல்லாம் நடந்ததால் எர்டோகனுக்கு மக்களின் பலம் இந்த தேர்தலில் குறைந்திருக்கும், அவர் வெற்றிபெறுவதே சவால்தான் என்று கூறி வந்தனர். இறுதியில் அவர் பெரும்பான்மையுடன் ஆட்சியை கைப்பற்றினார். இந்த வெற்றியைக்கூட ஊழல் செய்துதான் பெற்றிருக்கிறார் என்றும் குற்றம் சாட்டப்பட்டுள்ளது. தேர்தலில் வெற்றிபெற்றதை தொடர்ந்து பேசிய எர்டோகன் கூறியதாவது, “என்னை அதிபருக்கான கடமையை செய்ய மக்கள் மீண்டும் தேர்ந்தெடுத்திருக்கின்றனர். அதிபருக்கான அதிகார சீர்திருத்தம் விரைவாக செயல்படுத்தப்படும். இந்த தேர்தல் மூலம் ஒட்டுமொத்த உலகத்திற்கே ஜனநாயகம் குறித்து துருக்கி பாடம் கற்பித்துள்ளது. இந்த நாட்டு மக்களான 8 கோடி பேரும் இதற்கு சொந்தக்காரர்கள்தான்".


இந்திய சமுதாயத்தை சீரழிக்கும் சீரியல்களை ஒளிபரப்பும் ஆஸ்ட்ரோ!

ஆஸ்ட்ரோ அலைவரிசைகளில் ஒளிபரப்பப்படும் சின்னத் திரை மெகா சீரியல்கள் ஒட்டுமொத்த இந்திய சமுதாயத்தை சீரழித்து வருவதால் நடைமுறை உண்மைகளுக்குப் புறம்பாக இருக்கும் சின்னத்திரை, சீரியல்களை மலேசிய திரைப்பட தணிக்கை வாரியம் உடனடியாகத் தடைசெய்ய வேண்டும் என்று பினாங்கு பயனீட்டாளர் சங்கம் கோரிக்கை விடுத்துள்ளது. ஒருவர் சர்வ சாதாரணமாக எத்தனை கொலைகளைச் செய்து அவர்களின் உள் உறுப்புகளை திருடுவது, போலீசாரின் கண்களில் சர்வ சாதாரணமாக மண்ணைத் தூவுவது, பெண் கொலைகாரிகளை சமுதாயத்தில் பெரிய அந்தஸ்துள்ளவர்களைப் போல் காட்டுவது, சமூக விரோதிகளை போலீசார் எளி தில் அடையாளம் கண்டும் அவர்களைத் தப்பிக்கச் செய்வது போன்று காட்டுவது போன்ற அபத்தங்கள், மது அருந்துவது சிகரெட் புகைப்பது போன்ற காட்சிகள் சர்வ சாதாரணமாக இடம் பெற்று வருகின்றன என்று பினாங்கு பயனீட்டாளர் சங்கத்தின் கல்விப் பிரிவு அதிகாரி என்.வி. சுப்பாராவ் கூறு கிறார். இங்குள்ள நமது இந்திய பெண்கள் சமுதாயத்தை வெகுவாக பாதித்துள்ளது. தற்போது பெண்கள் தங்கள் காதலர்கள் அல்லது கணவன்மார்களை வாடா போடா என்று அழைப்பதும் சிறிய பிரச்சினை ஏற்பட்டாலும் விவாகரத்து கோரி நிற்பதும் சர்வ சாதாரணமாகக் காண முடிகிறது என்றார் அவர். இத்தகைய அபத்தமான மெகா சீரியல்களை அனுமதிக்கும் மலேசிய திரைப்பட சின்னத்திரை தணிக்கை வாரியம் உண்மையிலேயே செயல்படுகிறதா என்றும் பல ஆஸ்ட்ரோ வாடிக்கையாளர்கள் கேள்வி எழுப்பி வரு கின்றனர்.சின்னத்திரை மெகா சீரியல்கள் இந்திய சமுதாயத்தினரிடையே ஒழுக்கக் கேட்டைத்தான் கற்பித்து வருகின்றன என்றால் மிகையாகாது. இது தொடருமேயானால் இந்திய சமுதாயத்தில் பெரும் பாதிப்புதான் ஏற்படும் என்றும் சுப் பாராவ் எச்சரித்தார். இந்திய சமுதாயத்தின் பாரம்பரியம் சமூக கடப்பாடுகள், சமய நம்பிக்கைகள் இதனால் பெரிதும் பாதிக்கப்பட்டு வருவதாகவும் அவர் கூறினார்.


பாஜகவின் பிரதமர் வேட்பாளர் மோடியா?கட்காரியா?

நாளை அரசியலில் உச்சகட்ட பரபரப்பாக 7ஆம் கட்ட அதாவது இறுதி கட்ட வாக்குபதிவு நடைபெற உள்ளது. இறுதி கட்ட பிரச்சாரம் நேற்று மாலையுடன் முடிவடைந்த நிலையில் மோடி கேதார்நாத்க்கு புனித பயணம் மேற்கொண்டுள்ளதாக கூறப்படுகிறது. மேலும் தேர்தல் முடிவுகள் வெளியாவதற்கு முன்பு ஆர்.எஸ்.எஸ். தலைமையகத்துக்கு மோடி செல்ல இருப்பதாகவும் கூறப்படுகிறது. இதற்கு பின்னணியில் என்னவென்று விசாரித்த போது மோடி அரசு மீது ஆர்.எஸ்.எஸ். தலைமை கடும் அதிருப்தியில் இருப்பதாக சொல்லப்படுகிறது.

பாஜக தனிப்பெரும்பான்மை பெற்றால் மோடிக்கு பதில் நிதின் கட்காரியை பிரதமராக்க ஆர்.எஸ்.எஸ். தலைமை திட்டமிட்டு வருவதாக கூறப்படுகிறது. இந்த விஷத்தை அறிந்து தான் நிதின் கட்காரி போட்டியிடும் நாக்பூர் தொகுதியில் தேர்தல் பிரசாரத்துக்கு மோடி செல்லவில்லை என்ற தகவலும் வந்துள்ளது. இத்தனைக்கும் நாக்பூர் விமான நிலையத்தில் இறங்கித்தான் வார்தா பகுதிக்கு மோடி சென்றுள்ளார்.


பணம் கொடுக்க மறுத்த தந்தையை வெட்டிக் கொன்ற மகன்.

துர்க்கா பகாவ், பணம் கேட்டு கொடுக் காததால் ஆத்திரமடைந்த இளைஞர் தன் தந்தையை பாராங்கினால் கழுத்தை வெட்டி கொடூரமாக கொன்றார். இந்த பயங்கரச் சம் பவம் பகாவ், பெல்டா லூய் தீமோர் நில குடியேற்றப் பகுதியில் நிகழ்ந்தது. நில குடியேற்றத்தில் உள்ள ஒரு வீட்டில் எஸ்.வேலாயுதம் (வயது 73) என்பவரே கழுத்து அறுத்து கொலை செய்யப்பட்டதாக ஜெம்பூல் மாவட்ட போலீஸ் தலைவர் சூப்ரிண்டெண்டன் நோர் ஜாய்னி முகமட் நோர் கூறினார். தகவல் கிடைத்ததும் சம்பவம் நடந்த இடத்திற்கு விரைந்து வந்து பார்த்த போது வீட்டில் உள்ள அறையில் கழுத்தில் ஆழமான வெட்டுக் காயங்களுடன் வேலாயுதம் உயிர் ஊசலாடுவதைக் கண்டு உடனடியாக ஆம்புலன்ஸ் வண்டிக்கு தகவல் கொடுக்கப் பட்டது. எனினும், ஆம்புலன்ஸ் வண்டி வருவதற்குள் அவர் மரணமடைந்ததாக நோர் ஜாய்னி விளக்கினார். பெல்டா குடியேற்றவாசியான கொலை செய்யப்பட்ட வேலாயுதத்திடம் அடிக்கடி பணம் கேட்டு நச்சரிப்பதை கண்டித்ததால் சினமடைந்த மகன் பாராங் கத்தியால் அவரைத் தாக்கி கொலை செய்துவிட்டு தலைமறைவானதாக நம்பப்படுகிறது என்று அவர் கூறினார். கொலை குற்றவியல் 302இன் கீழ் தீவிர புலன் விசாரணை மேற் கொள்ளப்படும். இச்சம்பவத்தில் 18 சிஎம் நீளமுள்ள பாராங் கத்தி கைப்பற்றப்பட்டிருப்பதுடன் சடலம் பிரேதப் பரிசோதனைக்கு சிரம்பான் துங்கு ஜபார் மருத்துவ மனைக்கு கொண்டு செல்லப்பட்டது. சிவப்பு நிற காரில் தப்பிச் சென்ற சந்திரபோஸ் என்ற முகமட் நஜிரி அப்துல்லா என்ற நபரை போலீஸ் தீவிரமாக தேடி வருவதாக நோர் ஜாய்னி தெரி வித்தார். கொலை செய்யப்பட்ட வேலாயுதத்திற்கு மனைவி, 6 பிள்ளைகள் இருப்பதுடன் ஜெம்பூல் வட்டாரத்தில் பல சமூக சேவைகளிலும் எழுத்தாள ராகவும் சிறந்த பாடகராகவும் திகழ்ந்து வந்துள்ளார் என்பது குறிப்பிடத்தக்கது.


நடப்பது மக்களாட்சியா? மன்னராட்சியா? நடப்பது சனநாயகமா? சர்வாதிகாரமா? - சீமான் கண்டனம்

சென்னையிலிருந்து தூத்துக்குடிக்கு பாஜக தமிழக தலைவர் தமிழிசை சௌந்தரராஜன் பயணம் செய்த விமானத்தில் பாஜக-விற்கு எதிராக முழக்கமிட்ட இளம்பெண் கைது செய்யப்பட்டதற்கு கண்டனம் தெரிவித்து நாம் தமிழர் கட்சியின் தலைமை ஒருங்கிணைப்பாளர் சீமான்  வெளியிட்டுள்ள அறிக்கையில் கூறியிருப்பதாவது:

சென்னையிலிருந்து தூத்துக்குடிக்கு சென்ற விமானத்தில் பாஜக தமிழக தலைவர் தமிழிசை சௌந்தரராஜன் இருக்கையில் மத்தியில் ஆளும் பாஜக அரசை எதிர்த்து விமானத்தில் முழக்கமிட்ட சோபியா என்ற பெண் கைது செய்யப்பட்டிருப்பது மிகுந்த வேதனையை தருகிறது.

பாஜகவை எதிர்த்து முழக்கமிட்ட ஒரே காரணத்தினால் கைது செய்யப்பட்டிருப்பது என்பது இந்த நாடு காலம் காலமாய் அரசியலமைப்புச் சட்டத்தின் மூலமாக கொண்டிருக்கிற கருத்துரிமையின் மீது நிகழ்த்தப்பட்டு இருக்கிற கொடும் தாக்குதலாக கருதுகிறேன். முழக்கமிட்டால் கைதா? நடப்பது மக்களாட்சியா? மன்னராட்சியா? இங்கு நடப்பது ஜனநாயகமா? சர்வாதிகாரமா? என்று கேள்வி எழுகிறது.

சகிப்புத்தன்மையற்ற ,எதிர் கருத்து எதுவும் தோன்றி விடக்கூடாது என்பதான ஏதோச்சதிகார உளவியல் என்பது பாஜக கட்சியின் அடிப்படை குணாதி சயங்களாக மாறி இருக்கின்றன என்பதற்கு இந்த கைது நடவடிக்கை ஒரு எடுத்துக்காட்டாக விளங்குகிறது. தொடர்ச்சியாக மக்களை ஆண்டு கொண்டி ருக்கின்ற பாஜக அரசின் எதிர்க்கருத்து கொண்டோரை எல்லாம் எப்படியாவது ஒடுக்க முயற்சிப்பது என்பது ஜனநாயக நெறிமுறைகளுக்கு எதிரானது .

தொடர்ச்சியாக தமிழகத்தில் மத்திய அரசால் கொண்டுவரப்பட்டு இருக்கின்ற மக்கள் நல எதிர்ப்பு திட்டங்களால் தமிழின இளையோர் மிகுந்த வெறுப்பு அடைந்திருக்கிறார்கள் என்பதை தான் இந்த சம்பவம் வெளிக்காட்டுகிறது. கருத்தை கருத்தால் எதிர்கொண்டு அனுப்பி இருக்க வேண்டிய ஒரு இளம்பெ ண்ணை எதிர்த்து முழக்கமிட்டார் என்ற ஒரே காரணத்திற்காக கைது செய்திருப்பது என்பது தேவையற்ற கண்டிக்கத்தக்க நடவடிக்கையாகும். இந்தக் கைது நடவடிக்கைக்கு எனது வன்மையான கண்டனங்களை தெரிவித்துக் கொள்கிறேன். கைது செய்யப்பட்டிருக்கிற மாணவி சோபியாவை உடனடியாக நிபந்தனையின்றி விடுதலை செய்ய வேண்டும் என வலியுறுத்துகிறேன்.’’


ஜெனிவா:

சிரியாவில் அரசுப்படைகளும், ரஷ்யப்படைகளும் 13 நாட்களாக நடத்தி வரும் தாக்குதலில் பலி எண்ணிக்கை 674ஆக உயர்ந்துள்ளது. இந்நிலையில் சிரியாவில் நடப்பது அப்பட்டமான போர்க்குற்றம் என ஐநா தெரிவித்துள்ளது. சிரியாவின் தலைநகர் டமாஸ்கஸ் அருகேயுள்ள கிழக்கு கவுட்டா நகரில் அரசுப்படைகளின் ஆதரவுடன் கிளர்ச்சியாளர்கள் மீது தாக்குதல் நடத்துவதாக கூறி ரஷ்ய விமானப்படை குண்டுவீசி வருகிறது. இந்த தாக்குதலில் நூற்றுக்கணக்கான குழந்தைகள் உட்பட ஏராளமானோர் உயிரிழந்து வருகின்றனர். ரஷ்யாவின் இந்த தாக்குதலுக்கு சர்வதேச நாடுகள் கடும் கண்டனம் தெரிவித்துள்ளனர். இதையடுத்து தினமும் ஐந்து மணிநேரம் தாக்குதல் நிறுத்தி வைக்கப்படும் என்று ரஷ்யா தெரிவித்தது.
இருந்தபோதிலும் வான்வழித் தாக்குதல் நடத்தி வருவதாக பல்வேறு நாடுகள் குற்றம்சாட்டி வருகின்றனர். இந்நிலையில் ஐக்கிய நாடுகள் சபையின் மனித உரிமை ஆணைய பேரவை ரஷ்யாவிற்கு கண்டனம் தெரிவித்துள்ளது. சிரியாவில் நடைபெற்று வரும் போர் விவகாரம் தொடர்பாக ஸ்விட்சர்லாந்து தலைநகர் ஜெனிவாவில் கூடிய மனித உரிமை பிரிவு கூட்டத்தில் பெரும்பாலான நாடுகளின் உறுப்பினர்கள் பங்கேற்றனர். அப்போது பேசிய சிரியா பிரதிநிதி, தாங்கள் நடத்தி வரும் தாக்குதலை உலக நாடுகள் மிகைப்படுத்தி வருவதாக கூறியுள்ளார். இறுதியில் பேசிய மனித உரிமை ஆணைய பேரவை தலைவர், சிரியாவில் நடப்பது அப்படமான போர்க்குற்றம் என்றும் கிளர்ச்சியாளர்களை காரணம் காட்டி அப்பாவி பொதுமக்களை கொல்வது நிறுத்தப்பட வேண்டும் எனவும் கேட்டுக்கொண்டார்.


வெ.1 மதிப்புள்ள RFID வில்லைகளை வெ.35 க்கு விற்பது ஏன்? நஜீப் கேள்வி

கோலாலம்பூர், ஜன. 21-

வாகனமோட்டிகளின் பயன்பாட்டிற்காக தற்போது அறிமுகம் செய்யப்பட்டு வரும் வானலை அதிர்வு அடையாள  (ஆர்.எஃப்.ஐ.டி.-RFID) வில்லைகளின் உண்மை விலை ஒரு வெள்ளிக்கும் குறைவாக இருக்கும் நிலையில் அதற்கு 35 வெள்ளி கட்டணம் வசூலிப்பது ஏன் என முன்னாள் பிரதமர் டத்தோஸ்ரீ நஜீப் துன் ரசாக் கேள்வி எழுப்பியுள்ளார்.

நாட்டிலுள்ள டோல் சாவடிகளில் விவேக அட்டைகள் இனியும் செயல்படாத நிலையில் அவற்றின் உரிமையாளர்களுக்கு தள்ளுபடி வழங்கப்படுமா என்றும் பிளஸ் நிறுவனத்தை அவர் தமது முகநூல் பதிவேற்றத்தில் வினவியிருக்கின்றார்.

இந்த புதிய வில்லைகள் பயன்பாட்டு முறை ஜனவரி 15 தொடக்கம் டோல் சாவடிகளில் அமலுக்கு வந்துள்ளது. எனினும், இதன் பயன்பாடு முறையாக இல்லாததன் காரணமாக கடுமையான போக்குவரத்து நெரிசலுடன் வாகனமோட்டிகளுக்கு தலைவலியையும் ஏற்படுத்தியது.

அந்த வானலை அதிர்வு அடையாள வில்லைகளை தயாரிப்பதற்கான செலவு ஒரு வெள்ளிக்கும் குறைவாக இருக்கும். பிறகு ஏன் அதை 35 வெள்ளிக்கு விற்க வேண்டும். அதை உங்களால் இலவசமாகக் கொடுக்க முடியாது என்றால் 5 வெள்ளிக்கு விலையைக் குறைக்க வேண்டியதுதானே என்று நஜீப் கருத்துக் கூறியுள்ளார்.

என்னைப் பொறுத்தவரையில் தற்போதைய டச் அண்ட் கோ மற்றும் விவேக அட்டை (ஸ்மார்ட் டேக்) இரண்டுமே நிலைநிறுத்தப்பட வேண்டும். அவைதான் வாகனமோட்டிகளின் சிறந்த தேர்வாக உள்ளன என்பதை அவர் சுட்டிக்காட்டினார்.


பக்காத்தான் தலைவர்களுடன் தம்மால் தாக்குப் பிடிக்க இயலாவிட்டால் பதவி விலகுவேன்!

கோலாலம்பூர்,

தாம் தலைமை ஏற்றுள்ள பக்காத்தான் ஹராப்பான் கூட்டணியின் தலைவர்களுடன் தம்மால் ஒத்துழைக்க இயலவில்லை என்றால் பதவி விலக தயாராக இருப்பதாக  பிரதமர் துன் டாக்டர் மகாதீர் முகமட் நேற்று தெரிவித்தார். எதிர்காலத்தில் பக்காத்தான் ஹராப்பான் தலைவர்களுக்கும்  தமக்கும் இடையில் மனத்தாங்கல்  ஏற்படக்கூடிய  சாத்தியம் இருப்பதை துன்  மகாதீர் மறுக்கவில்லை.

Read More: Malaysia Nanban Tamil Daily on 27.6.2018


அடுத்த வாரம்  பெட்ரோல் விலை லிட்டருக்கு  20 காசு  உயரலாம்!

அடுத்த வாரம் பெட்ரோல் விலை லிட்டருக்கு 10 காசு முதல் 20 காசு வரையில் உயரும் சாத்தியம் உள்ளது என்று பி.கே.ஆர். கட்சியின் உதவித் தலைவர் ரபிஸி ரம்லி ஆரூடம் கூறியுள்ளார். ஒவ்வொரு வாரமும் புதன்கிழமை அறிவிக்கப்படும் பெட்ரோல் விலை ஏற்றம் - இறக்கமாக இருந்து கொண்டு இருக் கிறது. அதற்கான உதவித் தொகையை மறுபடியும் வழங்கு வதற்கு அரசாங்கம் தயாராக இல் லாததே இதற்கான காரணமாகும். அடுத்த வாரம் பெட்ரோல் ரோன் 95 லிட்டருக்கு 10 காசு முதல் 20 காசு வரையில் உயரும் சாத்தியம் உள்ளது. பெட்ரோல் விலை ஏற்றம் - இறக்கம் உல களாவிய சந்தையை அடிப்படையாகக் கொண்டு நிர்ணயிக்கப்படுகிறது. கடந்த வியாழக்கிழமை சிரியாவில் இராணுவ விமான நிலையத்தை இலக்காகக் கொண்டு அமெரிக்கா தாக்குதல் நடத்தியதைத் தொடர்ந்து மத்திய கிழக் கில் தற்போது கடுமையான நெருக்கடியும் பதற்ற நிலையும் ஏற்பட்டுள்ளது. எனவே, அடுத்த வாரம் பெட்ரோல் விலை உயர்வது திண்ணம் என்கிறார் ரபிஸி.


பாலமுருகனின் மரணம் விபத்து அல்ல.

தடுப்புக் காவல் கைதி எஸ்.பாலமுருகனின் மரணம் ஒரு விபத்தல்ல. உடல் முழுவதும் ஏற்பட்ட பலமான வலி அதிர்ச்சியால் அவர் மாண்டிருக்கிறார் என்றும் அவர் கடினமாக குத்தப்பட்டிருக்கலாம் அல்லது உதைக்கப்பட்டிருக்கலாம் என்றும் நோயியல் நிபுணர்கள் இருவர் நேற்று தெரிவித்தனர். பாலமுருகனின் மரணம் மீதிலான இ.ஏ.ஐ.சி-யின் பொது விசாரணையில் அவர்கள் இத்தகவலை வெளியிட்டனர்.பாலமுருகனுக்கு ஏற்கெனவே இருதய கோளாறு இருந்தது. அடி உதைகளால் அவருக்கு ஏற்பட்ட வலி அதிர்ச்சியில் மாரடைப்பு ஏற்பட்டிருக்கலாம் என்று மருத்துவ நிபுணர் டாக்டர் கார்த்தினி முகமட் அரிப் கூறினார். பிப்ரவரி 8-ஆம் தேதி கிள்ளான் மருத்துவமனையில் நண்பகல் 12 மணி முதல் மாலை 4 மணி வரை நடைபெற்ற முதலாவது சவப்பரிசோதனையில் டாக்டர் கார்த்தினி சம்பந்தப்பட்டுள்ளார்.பாலமுருகனின் உடலில் தென்பட்ட அடையாளங்கள் அவர் கடுமையாக தாக்கப்பட்டதை காட்டினாலும், அவரின் எலும்புகளை உடைக்கும் அளவிற்கு மோசமாக இல்லை என்று இரண்டாவது சவப்பரிசோதனையை நடத்திய தடயவியல் மருத்துவ ஆலோசகர் டாக்டர் சியூ ஷு ஃபெங் கூறினார். நேற்று மூன்றாவது நாளாக விசாரணை நடைபெற்றது. கிள்ளான், ஜாலான் பத்து பெலாவில் பாலமுருகன் கைது செய்யப்பட்டு பண்டார் பாரு கிள்ளான் போலீஸ் நிலையத்திற்கு அழைத்துச்செல்லப்பட்ட பிப்ரவரி 6-ஆம் தேதி சம்பவம் பற்றி இதுவரை பாலமுருகனின் குடும்பத்தாரும், போலீஸ் அதிகாரி களும் சாட்சியமளித்துள்ளனர். பாலமுருகனின் இடது கண், வலது புற மார்பு, முதுகு ஆகிய பகுதிகளில் காயங்கள் காணப்பட்டதாக டாக்டர் கார்த்தினி கூறினார். அது மட்டுமின்றி, இடது கால் தொடை, வலது கால், வலது கால் முட்டி, வலது கை மணிக்கட்டு, இடது கை மணிக்கட்டு, முதுகு மேல் பகுதி, இடது கால் தொடங்கி பாதம் வரை காயங்கள் காணப்பட்டதாக டாக்டர் கார்த்தினி தெரிவித்தார். திசுக்கள் கிழியும் அளவிற்கு கடுமையான பலம் கொண்டு அந்த காயங்கள் ஏற்படுத்தப்பட்டுள்ளன. அந்த காயங்கள் அனைத்தும் ஒரே சமயத்தில் அல்லது ஒரே நேரத்தில் நிகழ்ந்துள்ளன. குத்து அல்லது உதைத்ததன் காரணமாக அக்காயங்கள் ஏற்பட்டிருக்கலாம். எல்லாமே சாத்தியம் என்று அவர் சொன்னார். கிள்ளான் உத்தாரா போலீஸ் நிலையத்தில் மரணமடைந்த பாலமுருகனின் சவப்பரிசோதனை நிழற்படங்களை அவர் விசாரணையின் போது பார்வைக்கு வைத்தார். கால் முட்டிகளிலும், காதுகளிலும் கூட காயங்கள் காணப்பட்டன. இது கீழே விழுந்ததால் ஏற்பட்டிருக்க சாத்தியமுள்ளது. மற்றவை பலம் கொண்டு தாக் கியதால் ஏற்பட்ட காயங்களாகும். எனினும், ஒரு சாதாரண மனிதருக்கு மரணம் சம்பவிக்கும் அளவிற்கு அந்த காயங்கள் கடுமையானவை அல்ல என்றார் அவர். பாலமுருகனின் இருதயம் இருந்த நிலை மரணத்தை துரிதப்படுத்தியிருக்க முடியுமா என்று இ.ஏ.ஐ.சி. தலைவர் யாக்கூப் முகமட் செம் வினவிய போது, இதற்கு முன்பு பாலமுருகனுக்கு இருதயக் கோளாறு இருந்ததை டாக்டர் கார்த்தினி சுட்டிக்காட்டினார். கல்லீரல் கோளாறு காரணமாக பாலமுருகனுக்கு மஞ்சள் காமாலை ஏற்பட்டிருந்ததை அவரின் கண் மஞ்சள் நிறத்தில் இருந்ததை வைத்து உறுதி செய்ய முடிந்தது. வழக்கமாக ஒரு மனிதரின் கல்லீரல் எடை ஒரு கிலோ கிராமிற்கும் மேல் இருக்கும். ஆனால், பாலமுருகனின் கல்லீரல் சுருங்கி, 990கிராம் எடையைக் கொண்டிருந்ததாகவும் அவர் சொன்னார். அவருக்கு முறையான மருத்துவ பரிசோதனை செய்யப்பட்டிருக்க வேண்டும் என்றார் அவர். எனினும், எவ்வளவு காலம் அவர் இந்நோயினால் அவதி யுற்றார் என்பதை அவரால் உறுதி செய்ய இயலவில்லை. விசாரணை இன்று முடிவடைகிறது. இரண்டாம் கட்ட விசாரணை ஜூன் மாதம் நடைபெறும்.


சமூகவலைதளம் மூலம் நட்பாகி சிறுமியை பாலியல் பலாத்காரம் செய்த டாக்டர் கைது

அமெரிக்காவில் மருத்துவர் ஒருவர் 15 வயது சிறுமியுடன் பாலியல் உறவு கொள்வதற்காக 1,300 கிலோ மீட்டர் தூரம் பயணம் செய்த குற்றத்திற்காக கைது செய்யப்பட்டு அவர் மீது வழக்குப்பதிவு செய்யப்பட்டுள்ளது. ஏஞ்சலோ டிரிகோஸா ஜாரா (29) என்பவர் ஒகலகோமா மாநிலத்தில் மருத்துவராக  பணியாற்றி வருகிறார். இவர் இணையதளம் வாயிலாக புளோரிடாவில உள்ள 15 வயது சிறுமியுடன் தொடர்பை ஏற்படுத்திக்கொண்டார்.

அந்த சிறுமியிடம் தனது வயது 23 என தெரிவித்துள்ளார். ஆரம்பத்தில் வீடியோ கால் மூலம் பேசி வந்துள்ளார். அதன்பின்னர் ஸ்னாப்சாட் மூலம் பல மணிநேரம் உரையாடியுள்ளனர். நாட்கள் செல்ல ஆபாசமான புகைப்படங்களை சிறுமிக்கு அனுப்பியுள்ளார் இதற்கிடையில் இவர்கள் இருவரும் ஒருவருக்கொருவர் சந்தித்துக்கொள்ள முடிவு செய்தனர், அதன்படி ப்ளோரிடாவுக்கு சென்ற இந்த மருத்துவர், சிறுமியின் வீட்டிற்குச் சென்று சிறுமியை அழைத்துக்கொண்டு, ஹொட்டல் ஒன்றில் வைத்து அவரை பாலியல் பலாத்காரம் செய்துள்ளார்.

பின்னர், அங்கிருந்து திரும்பிய பின்னரும் இவர் தனது உரையாடலை தொடர்ந்து கொண்டு தான் இருந்துள்ளார். இந்நிலையில், மீண்டும் சிறுமியுடன் பாலியல் உறவு கொள்ள, புளோரிடா பயணிக்கையில் விமான நிலையத்தில் வைத்து கைது செய்யப்பட்டார். இவர்கள் உறவு குறித்து அறிந்து கொண்ட தாய், அளித்த புகாரின் பேரிலேயே இவர் கைது செய்யப்பட்டுள்ளார். இவர் மீது சட்டவிரோதமான பாலியல் செயல் என்ற குற்றசாட்டின் அடிப்படையில் வழக்குப்பதிவு செய்யப்பட்டு சிறையில் அடைக்கப்பட்டுள்ளார். விசாரணை நடைபெற்று வருகின்ற நிலையில், விரைவில் தண்டனை விவரம் அறிவிக்கப்படும் என கூறப்படுகிறது. இவர் கடந்த 2013 ஆம் ஆண்டு தன்னுடன் பயின்ற சக மருத்துவ மாணவியை காதலித்து திருமணம் செய்துகொண்டார்.


சுட்டுக் கொல்லப்பட்ட போலீஸ் அதிகாரி திவாகருக்கு இதுவரை நீதி கிடைக்கவில்லை!

மூன்றாண்டுகளுக்கு முன் சுட்டுக் கொல்லப்பட்ட ஒரு போலீஸ் அதிகாரியான தன் மகன் திவாகருக்கு நீதி கிடைக்காமல் போய் விட்டதே என்று கூறி ஒரு தாய் நீதிமன்ற வளாகத்திலேயே உட்கார்ந்துக்கொண்டு கதறி அழுதது அனைவரையும் மிகுந்த சோகத்தில் ஆழ்த்தியது. புக்கிட் அமானில் பணி யாற்றி வந்த திவாகர் த/பெ தங்கவேலு (வயது 37) கடந்த 2014ஆம் ஆண்டு பிப்ரவரி மாதம் பிரிக்பீல்ட்ஸ் டிராவல்ஸ் காவல் நிலையத்திற்கு பின்புறம் துப்பாக்கித் தோட்டக் காயங்களுடன் இறந்து கிடந்தார். இச்சம்பவம் தொடர்பில் திவாகருடன் பணியாற்றிய போலீஸ் அதிகாரி ஒருவரை சந்தேகத்தின் அடிப்படையில் போலீசார் கைது செய்து நீதிமன்றத்தில் நிறுத்தினர்.இவ்வழக்கு விசாரணை கடந்த 3 ஆண்டுகளாக கோலாலம்பூர் உயர் நீதிமன்றத்தில் நடைபெற்றது.இவ்வழக்கின் தீர்ப்பை உயர்நீதிமன்ற நீதி பதி டத்தோ சித்தி மரியா பிந்தி ஹாஜி அஹ்மாட் நேற்று வாசித்தார். திவாகர் சுட்டுக் கொல்லப்பட்ட விவகாரத்தில் போதுமான ஆதாரங்கள் இல்லாத காரணத்தால் கைது செய்யப்பட்ட அதிகாரி விடுவிக்கப்படுவதாக நீதிபதி தீர்ப்பு வழங்கினார். இத்தீர்ப்பைக் கேட்டவுடன் திவாகரின் தாயார் செல்லம்மா நீதிமன்றத்தில் கதறி அழுதார். அந்த அதிகாரி விடுதலை செய்யப்பட்ட விவகாரத்தில் அநீதி இழைக்கப்பட்டுள்ளது என்று அவர் கூறினார். பின் நீதிமன்றத்தின் வெளியே அவர் செய்தியாளர்களிடம் பேசினார்.திவாகர் எங்களின் ஒரே மகனாவார். அவரின் பாதுகாப்பில் தான் நாங்கள் அனை வரும் வாழ்ந்து வந்தோம். திடீரென கடந்த 2014ஆம் ஆண்டு அவர் சுட்டுக் கொல்லப்பட்டார். இதனால் எங்களுக்கு மிகப் பெரிய பாதிப்பு ஏற்பட்டது. பாதிப்புகள் ஒருபுறம் இருந்தாலும் என் மகன் கொல்லப்பட்ட விவகாரத்தில் நீதி கிடைக்க வேண்டும் என்ற நோக்கில் தான் வயதான போதிலும் நீதிமன்ற தீர்ப்புக்காக அலைந்தோம்.எங்கள் தரப்பில் ஆஜரான டிபிபி தரப்பில் இருந்து எங்களுக்கு எந்தவொரு உதவிகளும் கிடைக்கவில்லை. இது நாள் வரை சம்பந்தப்பட்ட வழக்கறிஞரின் கைத் தொலைபேசி எண்கள் கூட எங்களிடம் இல்லை. இச்சூழ்நிலையில் கைது செய்யப்பட்ட போலீஸ் அதிகாரி நிரபராதி என்று உயர் நீதிமன்றம் தீர்ப்பு வழங்கி விட்டது. இனி என்ன செய்வது என்றே எங்க ளுக்குத் தெரியவில்லை என்று செல்லம்மா கூறினார். கைது செய்யப்பட்ட போலீஸ் அதிகாரிக்கு எதிரான அனைத்து ஆதாரங்களும் சமர்ப்பிக்கப்பட்டன. ஆனால் இன்றைய தீர்ப்பின் போது போதுமான ஆதாரங்கள் இல்லை என்று அறிவிக்கப்பட்டது. இது தான் எங்களின் போராட்டத்தில் மிகப் பெரிய தடைக்கல்லாக உள்ளது. இருந்த போதிலும் இத்தீர்ப்பை எதிர்த்து மேல்முறையீடு செய்ய வேண்டும் என்பது தான் எங்களின் முதன்மை நோக்கமாக உள்ளது.வயதான காலத்தில் என்ன செய்வது, யாரை பார்ப்பது என்று எங்களுக்கு தெரியவில்லை என்று செல்லம்மா வேதனையுடன் கூறினார்.


குண்டர் கும்பலுடன் தொடர்பு.

குற்றச்செயல்களில் ஈடுபட்டு வந்த 'கேங் 360 தேவன்' கும்பலுடன் தக்க காரணங்கள் இன்றி இரண்டு ஆண்டுகளுக்கு முன்னர் தொடர்பு வைத்திருந்ததாக ஒரு பெண் போலீஸ் அதிகாரி மீது இங்குள்ள மாஜிஸ்திரேட் நீதிமன்றத்தில் நேற்று குற்றஞ்சாட்டப்பட்டது. மாஜிஸ்திரேட் சித்தி ராட்ஸியா கமாருடின் முன்னிலையில் வாசிக்கப்பட்ட குற்றச்சாட்டு தனக்கு புரிகிறது என குறிக்கும் வகையில் இன்ஸ் பெக்டர் எஸ்.குஷாலனி (வயது 31) தலையை அசைத் தார். 2012ஆம் ஆண்டு பாதுகாப்பு குற்றச்செயல் (சிறப்பு நடவடிக்கைகள்) சட்டத்தின் (சோஸ்மா) கீழ் அவர் தடுத்து வைக்கப்பட்டிருப்பதால்,அவரிடம் வாக்கு மூலம் ஏதும் பதிவு செய்யப்படவில்லை. வழக்கு விசாரணை உயர்நீதி மன்றத்திற்கு வரும்போது அவரிடம் வாக்குமூலம் பதிவுசெய்யப்படும். இங்கு டேசா ஸ்ரீ ஹர்த்தாமாஸில் உள்ள ஒரு கிளப்பில் நியாயமற்ற காரணங்களுக்காக கேங் 360 தேவன் கும்பலுடன் இருக்க காணப்பட்டதாக அவர் மீது குற்றஞ்சாட்டப் பட்டது. இந்த குற்றச்சாட்டு நிரூபிக்கப்பட்டால் 20 ஆண்டுகள் வரையிலான சிறைத் தண்டனை விதிக்கப்படலாம். பிராசிகியூஷன் தரப்பில் டிபிபி முகமட் இஸானுடின் அலியாஸும் குற்றஞ்சாட்டப்பட்டுள்ளவரின் சார்பில் வழக்கறிஞர் எஸ்.செல்வமும் ஆஜராகினர். ஜூன் 15ஆம் தேதி விசாரணைக்கான தேதி நிர்ணயிக்கப்படும்.


பெங்களூரு சிறையிலிருக்கும் சுதாகரனுக்கு வாரன்ட்!

அந்நியச் செலாவணி மோசடி வழக்கில் ஆஜர்படுத்த சுதாகரனுக்கு வாரன்ட் பிறப்பித்து, எழும்பூர் நீதிமன்றம் உத்தரவிட்டுள்ளது.சொத்துக்குவிப்பு வழக்கில் சசிகலா, இளவரசி, சுதாகரன் ஆகியோருக்கு கடந்த பிப்ரவரி மாதம் நான்கு ஆண்டுகள் சிறைத் தண்டனை வழங்கி தீர்ப்பு அளித்தது உச்சநீதிமன்றம். இதைத்தொடர்ந்து மூவரும் பெங்களூரு சிறையில் அடைக்கப்பட்டனர். இதற்கிடையே இரட்டை இலைச் சின்னத்தைப் பெறுவதற்காக 50 கோடி லஞ்சம் கொடுக்க முயற்சித்ததாகக் கூறி டி.டி.வி.தினகரன் கைது செய்யப் பட்டார். தற்போது அவர் திகார் சிறையில் அடைக்கப்பட்டுள்ளார். இந்நிலையில் சசிகலாவின் உறவினர்களான தினகரன், சுதாகரன் மற்றும் பாஸ்கரன் மீதான அந்நியச் செலாவணி மோசடி வழக்கு இன்று எழும்பூர் குற்றவியல் நீதிமன்றத்தில் விசாரணைக்கு வந்தது. இவ்வழக்கில் ஆஜராக சுதாகரனுக்கு ஏற்கெனவே உத்தரவு பிறப்பிக்கப்பட்டது. ஆனால் இன்று சுதாகரன் ஆஜராகாததால், அவருக்கு வாரன்ட் பிறப்பித்து எழும்பூர் நீதிமன்றம் உத்தரவிட்டுள்ளது. கர்நாடக சிறையில் உள்ள சுதாகரனை ஜூன் 7ஆம் தேதி ஆஜர்படுத்துமாறு நீதிமன்றம் உத்தரவிட்டுள்ளது. நீதிமன்றத்தின் உத்தரவால் கர்நாடக சிறையில் இருக்கும் சுதாகரன் சென்னை அழைத்து வரப்படுவார் என்று எதிர்பார்க்கப்படுகிறது.


ஜப்பானில் நிலநடுக்கம்: சுனாமி அபாயம் இல்லை

தோக்கியோ,

ஜப்பானில் 6.3 ரிக்டர் அளவில் நிலநடுக்கம் ஏற்பட்டது. கடலுக்கு அடியில் மிகவும் ஆழமான பகுதியில் நிலநடுக்கம் ஏற்பட்டதால் சுனாமி ஆபத்து இல்லை. ஜப்பானின் தெற்கு கடற்கரை பகுதியான கியுஷா தீவில் நிலநடுக்கம் ஏற்பட்டது. இதன் காரணமாக அப்பகுதியில் உள்ள கட்டடங்கள் குலுங்கிய தால் பொதுமக்கள் அதிர்ச்சி அடைந்தனர். இதனால் ஏற்பட்ட பாதிப்புகள் குறித்த விவரங்கள் எதுவும் வெளியாகவில்லை.

மியாசகியை  மையம் கொண்டிருந்த இந்த நிலநடுக்கம் ரிக்டர் அளவுகோலில் 6.3 ஆக பதிவானதாக அமெரிக்க புவியியல் ஆய்வு மையம் தெரிவி த்துள்ளது.  தற்போதைய சூழ்நிலையில் சுனாமி ஏற்பட வாய்ப்பு இல்லை என்றும் தெரிவிக்கப்பட்டது.

நிலநடுக்கம் அதிகம் ஏற்படும் பகுதியில் ஜப்பான் அமைந்துள்ளதால், அடிக்கடி நிலநடுக்கங்கள் ஏற்பட்டு பொதுமக்கள் பாதிக்கப்படுகின்றனர். உலகில் ஏற்படும் நிலநடுக்கங்களில் 20 சதவீத நிலநடுக்கங்கள் ஜப்பானில் நிகழ்கின்றன.


வாஷிங்டன் : உடல்நலக்குறைவுக் காரணமாக அமெரிக்காவின் முன்னாள் அதிபர் ஜார்ஜ் எச்.புஷ் மருத்துவமனையில் அனுமதிக்கப்பட்டுள்ளார். 93 வயதாகும் இவருக்கு ரத்தத்தில் பரவிய தொற்று காரணமாக உடல் நலம் பாதிக்கப்பட்டு, ஹூஸ்டன் நகரில் உள்ள மெதடிஸ்ட் மருத்துவமனையில் அனுமதிக்கப்பட்டுள்ளார். தற்போது அவரின் உடல்நிலையில் முன்னேற்றம் இருப்பதாகவும் மேலும் தகவல்களை பின்னர் அறிவிப்ப தாகவும் அதிகாரிகள் கூறியுள்ளனர்.
ஆனால் முன்னாள் அதிபருக்கு நெருக்கமான வட்டாரங்கள் கூறுகையில், உயிருக்கே அச்சுறுத்தலாக இருக்கக்கூடிய தொற்று காரணமாக அவர் மருத்துவமனையில் அனுமதிக்கப்பட்டுள்ளார் என்றும், அவர் ஆபத்தான நிலையில் இருப்பதாகவும் கூறியுள்ளனர். கடந்த வாரம் ஜார்ஜ் புஷ்யின் மனைவி பார்பரா புஷ் காலமானார். அவரது இறுதிச்சடங்கில் பங்கேற்று திரும்பிய நிலையில் புஷ் அவர்களுக்கு உடல் நலக்குறைவு ஏற்பட்டுள்ளது. அமெரிக்காவின் 41-வது அதிபராக ஜார்ஜ் எச்.புஷ் பதவி வகித்திருந்தார் என்பது குறிப்பிடத்தக்கது.


பிரிட்டன் இளவரசருக்கு பெயர் சூட்டப்பட்டது

லண்டன்,
இளவரசர் வில்லியம்-கேட் மிடில்டன் தம்பதியரின் 3வது குழந்தைக்கு லூயிஸ் ஆர்தர் சார்லஸ் என பெயரிடப்பட்டுள்ளதாக அதிகாரப்பூர்வமாக தெரி விக்கப்பட்டுள்ளது.
லண்டன் இளவரசர் சார்லஸ் – அமரர் டயானா தம்பதியினரின் மூத்த மகன் இளவரசர் வில்லியம் ஆவார். இவரது மனைவி கேட் மிடில்டன். இவர்க ளுக்கு ஏற்கனவே ஜார்ஜ் என்ற மகனும், சார்லட் என்ற மகளும் உள்ளனர். இந்நிலையில், கடந்த சில தினங்களுக்கு முன் மூன்றாவதாக இவர்களுக்கு ஆண்குழந்தை ஒன்று பிறந்தது.இது குறித்து பிரிட்டன் அரச குடும்பத்தின் டுவிட்டர் பக்கத்தில் வெளியிட்ட செய்தி குறிப்பில், ஏப்ரல் 23ம் தேதி, பிரிட்டன் நேரப்படி காலை 11.01 மணிக்கு கேட் மிடில்டனுக்கு அழகான ஆண்குழந்தை பிறந்துள்ளதாகவும், அதன் எடை 8 பவுண்ட் 7 அவுன்ஸ் என்றும் தெரிவிக்கப்பட்டது.
இதைத் தொடர்ந்து, அந்தக் குழந்தைக்கு என்ன பெயர் வைக்கப்படும் என கேள்வி இங்கிலாந்து மக்களிடையே எழுந்தது. ஆல்பர்ட் என பெயர் வைக்கப்ப டும் என பலரும் எதிர்பார்த்த நிலையில், குழந்தைக்கு பிரின்ஸ் லூயிஸ் ஆர்தர் சார்லஸ் என்று பெயர் சூட்டியுள்ளனர். மேலும், குழந்தை ஹிஸ் ராயல் ஹைனஸ் பிரின்ஸ் லூயிஸ் ஆப் கேம்பிரிட்ஜ் என்றே அழைக்கப்பட வேண்டும் என தெரிவித்துள்ளனர்.
புதிதாக பிறந்த குட்டி இளவரசருக்கு பிரிட்டன் பிரதமர் தெரேசா மே, கனடா பிரதமர் ஜஸ்டின், மிட்சேல் ஒபாமா உள்ளிட்ட பல்வேறு தலைவர்கள் வாழ்த்து தெரிவித்தனர்.


நாளை சரித்திரம் கூறும் பெண்களாக திகழ்வோம்.

என் பெயர் இங் கோகிலா. குடும்ப சூழ்நிலை காரணமாக 18 வயதிலேயே வீட்டை விட்டு வெளியேறினேன். கோலாலம்பூரில் உள்ள தங்கும் விடுதியில் இருந்து பணி புரிந்து வந்தேன். பல தடங்கல்களையும் இன்னல்களையும் தாண்டி கடவுளின் கருணையால் நல்ல கணவரை தேர்ந்தெடுத்து சுங்கை பீலேக் சிப்பாங் எனும் இடத்திற்கு வந்தேன். அப்பொழுதுதான் எனக்கு அட்விக் கல்லூரியின் அறிமுகம் (AADVIK COLLEGE) கிடைத்தது. அக்கல்லூரியில் பணியாற்றும் விரிவுரையாளர் நாச்சி யாவை அறிமுகப்படுத்தினார். மூவின மக்கள் வாழும் சமுதாயத்தினரிடையே என் திறமையை வெளிக்கொணர்ந்து தன்னம்பிக்கையுடன் வாழ உதவி செய்த AADVIK COLLEGEக்கு நன்றிகள் பல கூற கடமை பட்டுள்ளேன். நான் கடந்து வந்த காலங்கள் இனிமையற்றதாக இருந்தாலும் தற்போது இத்துறையில் துணிந்து சாதனை புரிய தூண்டுகோலாக இருந்த AADVIK COLLEGE விரிவுரையாளர் திருமதி நாச்சியாவுக்கு என் நன்றி மலர் மாலைகளை சமர்ப்பிக்கிறேன். இதற்கு சான்றாக அண்மையில் நடைபெற்ற 'Tangan Emas' போட்டியில் கலந்து கொண்டு முதல் இடம் பெற்று வெற்றி வாகை சூடியதை எண்ணி பெருமிதம் அடைகிறேன். சமுதாயத்தினரிடையே சராசரி பெண் ணாக இல்லாமல் எதையும் சாதிக்க முடியும் என்ற எண்ணத்தோடு AADVIK COLLEGEஐ நாடுங்கள் வெற்றி நிச்சயம். தொடர்புக்கு: திரு.பரம் 016-2651996 அல்லது அலுவலகம் 06-7688505 நாளைய சரித்திரத்தை கூறும் பெண்களாக நாம் திகழ்வோம்.


கவர்ச்சிகரமான அதிர்ஷ்டக்குலுக்கல் திட்டம்

கோலாலம்பூர், ஜன. 18-

பி.டி.பி.டி.என். என்ற தேசிய கல்விக்கடனுதவி கழகத்தின் சிறப்பு குலுக்கல் பிரச்சாரத்தை உயர்கல்வி அமைச்சின் தலைமைச் செயலாளர் டத்தோஸ்ரீ அப்துல் ரசாக் பின் ஜப்பார் அண்மையில் தொடக்கி வைத்தார். இம்பியானா கோலாலம்பூர் சிட்டி செண்டர் தங்கு விடுதியில் இந்நிகழ்ச்சி நடத்தப்பட்டது. பி.டி.பி.டி.என். அதிகாரத்துவ முகநூல் மூலம் நேரலை ஒளிபரப்பு கண்டது. பி.டி.பி.டி.என். டிவி அதிகாரத்துவ யுடியூப் வாயிலாகவும் ஒளிபரப்பு கண்டது.

ழ்ச்சியின் போது பி.டி.பி.டி.என். தலைமை செயல்முறை அதிகாரி அகமட் டசுக்கி அப்துல் மாஜிட், உயர்கல்வி அமைச்சின் உயர் அதிகாரிகள், பி.டி.பி.டி.என். நிர்வாகிகளும் உடன் இருந்தனர். உயர்கல்வி நோக்கத்திற்காக பி.டி.பி.டி.என். எப்போதுமே சேமிப்பு கலாச்சாரத்தை ஊக்குவித்து வருகிறது. Simpan SSPN என்ற கல்வி சேமிப்பு உற்பத்தி பொருள் என்பது 2021-2025 பி.டி.பி.டி.என். வியூகமான திட்டத்திற்கு ஏற்ற வகையில் இத்தகைய முயற்சி அமைந்துள்ளது. எனவே அதிர்ஷ்டக் குலுக்கல் இயக்கம் என்பது வருடாந்திர பிரச்சார மேம்பாட்டு இயக்கம். சேமிப்பை ஊக்குவிப்பதற்காக இத்தகைய இயக்கம் இவ்வாண்டிலும் தொடர்கிறது.

எஸ்எஸ்பிஎன் என்ற கல்வி சேமிப்புத் திட்டத்தில் முதலீடு செய்பவர்களுக்கு வழங்கும் அங்கீகாரமாக இது விளங்குகிறது.

* Simpan SSPN 2023 என்ற சிறப்பு அதிர்ஷ்டக் குலுக்கல் திட்டமானது ரொக்கப் பணத்தை வெகுமதியாக வழங்குகிறது. இதன் ஆக மொத்த பண மதிப்பு ஏறத்தாழ 5 லட்சம் என்று தெரிவிக்கப்படுகிறது. 138 வெற்றியாளர்களுக்காக காத்திருக்கும் ரொக்கத் தொகை இது. இம்முறை அதிர்ஷ்டக் குலுக்கல் என்பது வருடாந்திரமான ஒன்று. அதோடு ஐந்து முறை அதிர்ஷ்டக் குலுக்கல் அடுக்கடுக்காக அமைந்துள்ளது.

* Wow Gong Xi Ang Pau குலுக்கல் 2023ஆம் ஆண்டு ஜனவரி 1ஆம் தேதி முதல் பிப்ரவரி 28ஆம் தேதி வரை நடைபெறும். Wow! Syoknya Raya என்ற குலுக்கல் 2023ஆம் ஆண்டு மார்ச் மாதம் 1ஆம் தேதி முதல் ஆகஸ்ட் 1ஆம் தேதி வரை நடைபெறும். Wow Merdeka குலுக்கல் 2023ஆம் ஆண்டு ஜூன் 1ஆம் தேதி முதல் ஆகஸ்டு 31ஆம் தேதி வரை நடைபெறும். Wow Super heroes என்பது இவ்வாண்டு செப்டம்பர் 1ஆம் தேதி முதல் அக்டோபர் 31ஆம் தேதி வரை நடைபெறும். Wow Y.E.S. 2023 என்ற குலுக்கல் இவ்வாண்டு நவம்பர் 1ஆம் தேதி முதல் டிசம்பர் 31ஆம் தேதி வரை நடைபெறும்.

இந்த குலுக்கல் பிரச்சார இயக்கத்தின் போது முதலீட்டாளர்கள் சேமிப்புக் கணக்கை திறக்க வேண்டும் என்பதுதான் அல்லது இக்கால கட்டத்தின்போது சேமிப்பின் அளவை அதிகரித்துக் கொள்வதுதான். இந்த பிரச்சார காலகட்டத்தின்போது Simpan SSPN Prime திட்டத்தில் ஒவ்வொரு 100 வெள்ளி சேமிப்புக்கு ஒரு குலுக்கல் தகுதி உண்டு. Simpan SSPN Plus என்ற திட்டத்தில் 50 வெள்ளி சேமிப்பிற்கு இயல்பாகவே இரண்டு குலுக்கல்  வாய்ப்பினை பெறும் பெறுவர்.

Mobile app myPTPTN என்ற செயலியை பயன்படுத்துவோருக்கு இந்த முறை பிரச்சார இயக்கம் அதிக குலுக்கல் வாய்ப்புகளை வழங்குகிறது. myPTPTN வாயிலாக Simpan SSPN Prime என்ற திட்டத்தில் 100 வெள்ளி சேமிப்பு வைப்பவர்கள் 5 குலுக்கல் வாய்ப்புகளை பெறுவர். அதே நேரத்தில் myPTPTN வாயிலாக Simpan SSPN Plus திட்டத்தில் 50 வெள்ளி சேமிப்பு வைப்பவர்களுக்கு 10 குலுக்கல் வாய்ப்புகள் கிட்டும்.

உயர்கல்வி அமைச்சின் கீழ் இயங்கிவரும் ஓர் ஏஜென்சியான பி..டி.பி.டி.என். சேமிப்பு கலாச்சாரத்தை பேணி வருகிறது. Simpan SSPN என்ற சேமிப்பு வழிமுறையினை இது 2004ஆம் ஆண்டில் தொடங்கியது. Simpan SSPN என்ற சேமிப்புத் திட்டம் வலுவான தளத்தில் இயங்கி வருகிறது. சந்தையில் இதர வகை சேமிப்புத் திட்டங்களோடு இது வெற்றிகரமாக போட்டியிடுகிறது. நிதி திட்டமிடுதல் வழி மலேசிய சமுதாயம் நன்மை அடையும் வகையில் பி.டி.பி.டி.என். முன்முயற்சிகளை தொடர்ச்சியாக மேற்கொண்டு வருகிறது.

2022ஆம் ஆண்டு டிசம்பர் மாதம் 31ஆம் தேதி வரையில் Simpan SSPN திட்டத்தில் வரவு வைக்கப்பட்ட தொகை வெ. 14.24 பில்லியன். சேமிப்புக் கணக்கு  வைத்திருப்போரின் எண்ணிக்கை 5.73 மில்லியன். myPTPTN கைப்பேசி செயலியை பயன்படுத்தி எளிதாகவும்  விரைவாகவும் பாதுகாப்பாகவும் Simpan SSPN சேமிப்புத் திட்டத்தில்  கணக்கு வைத்துக் கொள்ளலாம்.


ஓ.பி.எஸ் திரும்பி வந்தால் ஏற்றுக்கொள்வோம்...' நாஞ்சில் சம்பத் பரபரப்பு!

ஓ.பி.எஸ் திரும்பி வந்தால் ஏற்றுக்கொள்வோம்' என டி.டி.வி.தினகரன் ஆதரவாளர் நாஞ்சில் சம்பத் தெரிவித்துள்ளார். இரட்டை இலை' சின்னத்தைப் பெற லஞ்சம் கொடுக்க முயன்ற வழக்கில் கைதுசெய்யப்பட்ட டி.டி.வி.தினகரன், ஜாமீனில் வெளியான பிறகு, தமிழக அரசி யலில் பரபரப்பான சூழல் நிலவிவருகிறது. தினமும் பல்வேறு தொகுதிகளைச் சேர்ந்த எம்எல்ஏ-க்கள் தினகரனைச் சந்தித்துவருகின்றனர். இதனிடையே, இன்று டி.டி.வி.தினகரனின் ஆதரவாளர் நாஞ்சில் சம்பத்செய்தியாளர்களைச் சந்தித்தார். அப்போது, 'ஸ்டாலின், மைத்ரேயன் கூறுவதைப்போல, இரண்டு மாதத்தில் சட்டசபைத் தேர்தல் நடக்க வாய்ப்பில்லை' எனத் தெரிவித்துள்ளார். இதுகுறித்து பேசிய அவர், 'டி.டி.வி.தினகரனுக்கு பெருகிவரும் ஆதரவு யாரும் எதிர்பார்க்காத ஒன்று. அ.தி.மு.க-வுக்கு தலைமைதாங்க டி.டி.வி. தினகரனுக்கு மட்டுமே தகுதி உண்டு.சந்திக்காத கழகத்தினர் சிந்தையிலும் டி.டி.வி.தினகரனே உள்ளார்' எனக் கூறியுள்ளார். மேலும், அமைச்சர் ஜெயக் குமார் நன்றி மறந்து நாகரிகமின்றிப் பேசுகிறார்' எனவும் அவர் விமர்சித்துள்ளார். இரு அணிகளின் இணைப்பு குறித்து பேசிய அவர், ' 60 நாள்களுக்குள் இரு அணிகளும் இணைய வேண்டும் எனவும், ஓ.பி.எஸ் திரும்பி வந்தால் ஏற்றுக்கொள்வோம்' எனவும் கூறியுள்ளார். 'டி.டி.வி.தினகரனின் நிலைப்பாடே தனது நிலைப்பாடு' எனவும் அவர் குறிப்பிட்டுள்ளார்.